کێشەکانی بەندبوون | Suomen Mielenterveysseura\nبەندبوونی زەرەرمەندانە دەتوانێ بەهەر ڕەفتارێکەوە یان مادەیەکەوە پێوە ببێ، کە لێوە کەسەکە بتوانێ هەستی خۆشی بەدەستبهێنێ (نانخواردن، مەشروب ومادەی هۆشبەر، قومار....). بەندبوون بەو مانایەیە کە بارێکە، تێیدا کەسەکە ئامادەیە کات و مێشکی خۆی ئێجگار زۆر بۆ بەکاربهێنێ تا بتوانێ مادەیەك بەکاربهێنێ یان ڕەفتارێك ئەنجام بدات، بۆ نموونە یاری قومار.\nئەگەر دەرفەتی بەکارهێنانی مادەیەك یان ئەنجامی رەفتارێك نەبێ، ئەو کاتە کەسەکە هەست بە مەراق و تووڕەبوون دەکات و لەوانەیشە نیشانەی جۆراوجۆری بەندبوونی لێ سەرهەڵبدات. کەسێك کە تووشی کێشەی بەندبوون بووە، سەرەڕای زەرەر وزیانە کۆمەڵایەتی یان تەندروستیەکانیشی بەڵام هەر درێژە بە بەکارهێنانی مادەکە وەیان ڕەفتارەکە دەدات.\nبەندبوون دەتوانرێ بە شێوەیەکی کاریگەرانە چارەسەر بکرێت. بەڵام کەسەکە بە سەربەخۆییش دەتوانێ خۆی لێ رزگار بکات. بەرنامەی خۆیارمەتیدەری زۆر بۆ بەندبوونی جۆراوجۆر دانراوە. لە لینکی مەشروب ومادە هۆشبەرەکانی سەر ماڵپەڕ تێست ی جۆراوجۆرو بەهەمان شێوە ئامرازی یارمەتیدەری- خۆی جۆراوجۆر دەبینیتەوە. بۆ خۆ رزگار کردن لە بەندبوون پێویست بە ناسینەوەی کێشەکە دەکات و بەراستی خوازیاری وازهێنان لەو مادەیە یان ڕەفتارەی بوەتە هۆی بەندبوونەکە لە کەسەکەدا هەبێ.\nبەندبوون لەوانەیە کۆمەڵایەتی بی، دەروونی یان فیزیکی بێ یان هاوکات هەموو ئەمانە پێکەوە بن. بەندبوونی کۆمەڵایەتی بەو مانایەیە کە بەندبوون بە گروپێکەوە، لەوانەیە مادەیەك بەکاربهێنن کە دەبێتە هۆی بەندبوون، بۆ نموونە لە تەمەنی فێرگەدا کاتێك منداڵەکە دەست بە جگەرە کێشان دەکات بەگشتی لە پەیوەند بە گوشاری گرۆپێکی تایبەتدا فێر دەبێ.\nبەندبوونی دەروونی بۆ نموونە کاتێك دەردەکەوێ، کە لە مادەیەکی تایبەتیەوە یان لە ڕەفتارێکەوە کەسەکە فێری بەدەستهێنانی خۆشیەکی خێرا بووبێ یان وەك ڕێگایەکی ناچاری بۆ کاروبارێكی ناڕەحەت و ناخۆش. دەست نەکەوتنی ئەو مادەیە وەیان ئەو کردەوەیەی کە کەسەکە پیوە بەندبووە تووڕەبوون و مەراقێکی ئێجگار بەهێز لەکەسەکەدا پێکدەهێنێ. بەندبوونی فیزیکی لە شێوەی نیشانەی فیزیکی بڕان لەو بابەتەی کەسەکە پێوە بەندە، وەك سەر ئێشە، ئارەقکردنەوە، لەرزین یان بێ خەوی.\nلە چوونە پێشەوە و گەشەکردنی بەندبووندا ئەزموونی خوێندەواری، هەل ومەرجی سەختی ژیان و سیفاتی نەریتی دەرکەوتوە کە هەر یەکە لەمانە کاریگەرییان لەسەری هەیە. بەندبوون لەوانەیە کەسەکەی پێ فێرکرابێ واتە بۆ نموونە جگەرە کێشان بووەتە عادەتێك بکێشرێ بۆ کاتکوشتن یان بۆ بارێکی سەخت کە کەسەکە لە کاتی ڕووبەڕووبوونەوەیدا تووڕەی دەکات وپەنا بۆ جگەرە دەبات. هەروەها بەندبوون لەوانەیە هاوکات لەگەڵ بارێکی سەختی ژیاندا یان لە کاتی قەیرانێکی ژیاندا کەسەکەی پێ تووش بێت، بۆ نموونە کەسەکە هەوڵ دەدات مەراقەکەی بە مەشروب خواردنەوە لەبەین بەرێت.\nهەروەها سیفاتە میراتیەکانیش دەرکەوتوە کە کاریگەری لەسەر سەرهەڵدانی بەندبوون هەیە. بۆ نموونە توانایی بەرگەی مەشروب گرتن کە وەك سیفەتێکی دەگمەنە دەرکەوتوە کە لە هەندێ کاتدا سیفەتێکی میراتیە، کە زەمینە خۆش دەکات بۆ گەشەکردنی بەندبوون بە مەشروب خواردنەوەوە.\nبەندبوون لە فنلەندا لە چاو شوێنی تردا گرفتێکی گەورەیە، وە شێوازی خۆری چارەسەری بۆیان هەیە. هەڵبژاردنی شێوازێکی گونجاو بۆ چارەسەری پەیوەندی بە تایبەتمەندی کەسەکەوە هەیە. بۆ نموونە چارسەریەکە دەکرێت تیراپیان قسەوباسکردن بە تەنیا یان لە گرووپدا بێت یان لەگەڵ ئەوانەدا بێت کە لە بەندبوونەکە چاکبوونەتەوە، تێراپیای چالاکی بیت، چارەسەری دەرمانی یان بەرنامەی جۆراجۆری چارەسەری خۆ بێت.\nئەوانەی گیرۆدەی بەندبوون بە مەشروب و مادەی هۆشبەرن بەگشتی چارەسەریەکەیان لە رێگەی بنکەی تەندروستیەکەیانەوە، فەرمانگەی سۆشیالی شارەوانیەکەوە، خزمەتگوزاری تەندروستی کار وخوێندنەوە دەست پێ دەکەن. لە زۆرێك لە شارەوانیەکاندا کلینیکەکانی- A سەبارەت بە چەندین شێوەی بەندبوون چارەسەری بە کەسە تووشبووەکان وهەروەها بە کەسوکاریشیان پێشکەش دەکەن. شوێنی چارەسەری تر بریتین لە بنکەکانی لاوان، بنکەکانی چارەسەردابڕان و خزمەتگوزاری مەڵبەندەکانی بووژاندنەوە بۆ کێشەی مەشروب و مادەی هۆشبەر. سەبارەت بەو یارمەتیانەی بۆ ئەوانەی بەندبوون بە قومارەوە ئەم شوێنانە یارمەتی دەدەن: چالاکی هەروەها Peluuri.\nکەسانێك کە بەدەست بەندبوونەوە دەڕەنجن بە گشتی باشتر وایە پیاچوونەوەیەك بەسەر هەموو ژیانیدا بکرێتەوە. چۆن بەندبوونەکە دەستی پێکرد؟ هۆی تووشبوون بە بەندبوونەکە لەوانەیە چی بێ؟ ئایا من بۆ نموونە لە کاتی سترێس و مەراقدا مەشروب یان مادەی هۆشبەر بەکاردەهێنم، چۆن چۆنی دەتوانم لەو کاتانەدا بەشێوەیەکی تر ڕەفتار بکەم؟ ئایا دەتوانم لە ژیانمدا کاریگەریم هەبێ لەسەر ئەو بابەتانەی، کە هانم دەدات بە شێوەیکی زیانبارانە بەرامبەر بە خۆم ڕەفتار بکەم؟ چی دەتوانم لە جیاتی بەکارهێنانی مادە زیانبارەکان یان لەجیاتی ئەو رەفتارانەی بەندبوون ناچارم دەکات، بیکەم؟\nخۆ ڕزگار کردن لە بەندبوون بە گشتی پێویست بە شێوەیەك لە ئاڵوگۆڕ لە رەفتاری خۆدا دەکات. بۆ چاکبوونەوە لە بەندبوون دەبێ بە دیقەتەوە نەخشەیەك لەوەپێشەوە دارێژرێت، کە چۆن لەو کات وهەل ومەرجانەدا دەبێ ڕەفتار بکرێ، واتە لەو کاتانەدا کە بۆت سەختە لەبەرامبەر مادە زیانبارەکاندا یان ئەو کردەوە زیانبارانەی پەنای بۆ دەبەیت، ڕاوەستی. بۆ هەندێ کەس خۆ نەجات دان لەدەست بەندبوون لەوانەیە لە چاو کەسانی تردا ئاسان بێت، بۆ هەندێ کەسی تر لەوانەیە پێویست بە ئاڵوگۆڕی گەورەتر لە بیروبۆچوون، ڕەفتار و شێوازی ژیاندا پێکبهێنێت.\nزانیاری زیاتر سەبارەت بە بەندبوون و چارەسەریەکانیان لە کلینیکی مادە زیانبارەکان(Päihdelinkistä) بەدەستی دەهێنیت.\nبەندبوون بە مەشروبەوە\nهەموو ئاگادارن کە بەکارهێنانی ئێجگار زۆری مەشروب کەسەکە تووشی گیروگرفتی تەندروستی دەروونی دەکات. لەوانەیە مەبەستەکە ئەوە بێ گوایە بە مەشروب خواردنەوە مەراق و ترس بۆ نموونە لە بارە کۆمەڵایەتیەکاندا یان لە بارە قەیرانیەکانی ژیاندا دەڕەوێنرێتەوە. مەشروب بەکارهێنانی بەردەوام و زوو زوو تەنیا مەراق و خەمۆکی زیاتر وخراپتر دەکات و حاڵەتی تۆقین لەکەسەکەدا پێكدەهێنێت. هەروەها مەشروب چۆنیەتی خەویش خراپ دەهێنێتە خوارەوە، هەربۆیە مەشروب دەرمانی بێخەوی نیە.\nبەدەستهێنانی یارمەتی بۆ مەراق لەجیاتی مەشروب پێویستە داوای بۆ نموونە تێراپیای دەروونی بکرێت، لە خزمەتگوزاری تەندروستی کار یان لە خزمەتگوزاری تەندروستی شوێنەکانی ترەوە، لە مەڵبەندی قەیرانەوە (kriisikeskuksesta) لە کارگێڕی قەیرانەوە یان بۆ نموونە لە رێگای قسەوباسکردنەوە سەبارەت بە بارەکانی ژیانت لە ماڵپەڕی پشتیوانیەوە(Tukinetissä) لەگەڵ کارگێری تایبەتی کەسی خۆت یان لەگەڵ گروپەکاندا. ئەگەر بەکارهێنانی مەشروب ئەوەندە گەشەی کردبێت کە گەیشتبێتە ئاستی بەندبوون، ئەگەری بوونی گرفتێکی دەروونی لەم نێوەدا دەکرێت گیروگرفت بۆ چارەسەریەکە پێکبهێنێت.\nبۆ ئەو کەسانەی بەندی مەشروبن واتە ئەلکحولیستن بە هۆی زیادە ڕەوی لە خواردنەوەی‌دا سیفەتە بەناچار زیانبارەکانی مەشروب، زیانی کۆمەڵایەتی و تەندروستی دەبینن. بە گشتی ئەوانەی بەندن بە مەشروبەوە توانایی مەشروب خواردنەوەیان دەچێتە سەرەوەواتە ئەوان ناچارن لە جارانیان زیاتر بخۆنەوە تا دەگەنە ئەو ئاستە لە مەست بوون کە پێشووتر پێی دەگەیشتن. هەروەها بۆ ئەوانەی بەردەوام بەکاری دەهێنن نیشانەکانی کاتی لێبڕانی بە شێوەیەکی بەهیز تیدا دەردەکەوێ. بەندبوون بە مەشروبەوە دەشتوانێ بەبێ چوونەسەرەوەی تۆلێرانس (بەرگەی ئەلکحول گرتن) وەیان بەبێ دەرکەوتنی نیشانەکانی کاتی لێبڕانی مەشروب لە کەسەکەدا دەربکەوێت. توانای زۆر باشی بەرگەگرتنی ئەلکحول تەنانەت ریسکی سەرهەڵدانی بەندبوون بە مەشروبەوە زیاتر دەکات.\nکەسێك کە تووشی بەندبوون بە مەشروبەوە بووە بۆی سەختە کۆنترۆڵی خواردنەوەی مەشروبەکەی بکات: ئەو بە ئاسانی مەشروب لەوەی کە نەخشەی بۆ داناوە زیاتر دەخواتەوە یان دوورودرێژتر بۆی دادەنیشی، بۆ چاکبوونەوە لە کێشەی مەشروب خواردنەوە کاتێكی زۆری دەوێ و کەسەکە ناتوانێ تەنانەت یان نایەوێت خواردنەوەی مەشروب کەم بکاتەوە یان وازی لێبهێنێت سەرەڕای زیان و گیروگرفتێكیش کە بەشوێن خۆیدا دەیهێنێت.\nلەکاتی گەشەکردنی بەندبوون بە مەشروبەوە زەمینەی هۆکاری مێراتی کاریگەری بەرچاوی هەیە. بۆ کەسێك کە لە جێنەکانیدا ئامادەیی تووشبوونی بە نەخۆشی ئەلکحولیزم هەیە، ئەوا بەردەوام بەکارهێنانی مەشروب ئاڵ وگۆڕ لە کاری مێشکدا پێكدەهێنێ. بۆ ئەم کەسانە کۆنترۆل کردنی مەشروب خواردنەوە یان کەم کردنەوەی لەوانەیە ئیمکانی نەبێ، هەر بۆیە تەنیا رێگایەك کە لە بەردەمیاندا هەیە بەتەواوی وازلێهێنانیەتی. چارەسەرکردنی بەندبوون بە مەشروبەوە دەتوانرێ بۆ نموونە لە رێگەی بنکەی تەندروستی خۆوە، فەرمانگەی سۆشیالەوە یان لە کلینیکی- A (A-klinikan)داوا بکرێت.بۆ بەندبوون بە مەشروبەوە چەندی شیوازی جۆراجۆری چارەسەری و بنکەی چارەسەری هەیە.\nنمونەی ئەزموونی کەسەکان سەبارەت بەم بابەتە بخوێنەرەوە لە هاوکات گیروگرفتی مادەی زیانبەخش وتەندروستی دەروونی\nبەندبوون بە دەرمانەوە\nبڵاوترین ئەو دەرمانانەی کەسەکە تووشی بەندبوون دەکات بریتین لەوانەی کاریگەری خێرایان هەیە لەسەر مەراق و بێ خەوی وهەروەها ئەوانەش کە بەمەبەستی چارەسەری ئازار دروست کراون. بۆ نموونە کاریگەری دەرمانی خەمۆکی بە گشتی دوای چەندین هەفتە دەست پێ دەکات هەر بۆیە بەکارهێنانیان بە هەڵە یان بەندبوون پییان ئەگەری زۆر کەمە. بەندبوون بە دەرمانەوە ئەگەرەکەی زۆرتر بەو دەرمانانەیە کە، بە خێرایی هەستێکی خۆشی تایبەتی دروست دەکات، و ئەوانەی ئامادەییان تێدایە کە دەرمانەکە کاریگەری فیزیۆلۆجی لەسەر دابنێت واتە لە جەستەیاندا نیشانەی وازهێنان لە بەندبوون هەبێ وەك مەراق و سەەرئێشە.\nبۆ بەرگرتن بە گەشەکردنی حالەتەکە بەرەو بەندبوون بە دەرمانەوە بۆ نموونە بەکارهێنانی ئەو دەرمانانەی کە بۆ چارەسەری مەراق و بێخەوین دەبێ بەگوێرەی ڕێنوێنی دوکتۆر بەکاربهێنرێت. ئەگەر دەرمانەکە بۆ ماوەیەکی درێژخایەن بەکارهاتبێت ئەوا لە قۆناغی واز ڵیهێنانی‌دا، بە گشتی دوکتۆر رێنوێنی دەدات کە ژەمەکانی وردە وردە کەم بکرێتەوە بۆ بەرگرتن بە نیشانەکانی وازلێهێنان لە دەرمانەکە. ئەگەر کێشەکە تازە گەیشتبێتە ئاستی بەندبوون بە دەرمانەوە ئەوا دەتوانرێ بۆ نموونە لە رێگەی بنکەی تەندروستیەوە یان لە رێگەی کلینیکی- A (A-klinikan) وە داوای یارمەتی بکرێت. سەبارەت بە بەندبوون بە دەرمانەوە و داوای یارمەتیش بۆی زانیاری زیاتر لە لینکی مادە زیانبەخشەکانەوە (Päihdelinkistä) بەدەست دەهێنیت.\nبەندبوون بە ئینتەرنێتەوە\nکاتێك باسی بەندبوون بە ئینتەرنێت دەکرێت پرسیارەکە لەسەر ئەوە نیە کە، چەندە ماوە لەسەر ئینتەرنێت بەسەر دەبەیت، بەلکوو باسەکە لەسەر زەرەر وزیانێكە کە بەهۆی بەکارهێنانی ئینتەرنێتەوە کەسەکە تووشی دەبێت بۆ نموونە کە لەسەر پەیوەندیە کۆمەڵایەتیەکانی و تەندروستی‌دا دایدەنێ. کە سێك کە تووشی بەندبوون بە ئینتەرنێتەوە بووە هەست دەکات حەزێك بە زۆر پاڵی پێوە دەنێ تا کات بەسەر ببات بۆ نموونە لە فۆرومی قسەوباسەکاندا، چاتەکاندا یان لە ماڵپەڕە سێکسیەکاندا. بەندبوونەکە لەوانەیە لەوەدا خۆی نیشان بدات کە بۆ نموونە گوشارێك پاڵ بە کەسەکەوە دەنێ بۆ زوو زوو سەیر کردنی ئیمەیلەکەی. بەندبوون مەرج نیە ئینتەرنێتەکە خۆی بگرێتەوە، بەڵکو واقیعیەتێکی بە فەرز گیراو کە دەرفەتێك دەدات تا بۆ نموونە کەسەکە هەڵچوون یان خۆشیەکی دیارینەکراو تاقی بکاتەوە.\nبەندبوون بە ئینتەنێتەوە هێشتا دیاریدەیەکی تازەیە، هەربۆیە هێشتا نەتوانراوە پێناسەیەکی ڕوونی بۆ بکرێت. بۆ بەشی هەرە زۆری خەلك بەکارهێنانی ئینتەرنێت کارێکی بەکەڵك و بێ زیانە و بۆ بەشێکی تر بەکارهێنانی لە بەندبوون زەرەرێكی کەمتر پێك دەهێنێ. ئەگەر هەست دەکەیت لە بەکارهێنانی ئینتەرنێتەکەتدا زیادە ڕەویت کردوە، بۆتە هۆی ئەوەی هەست بەخەتا بکەیت، و ئیمکانی ئەوەش کە تەندروستی و بنەمالەکەتت بۆ پشت گوێ خستوە، ئەوا پێویستە سەرنجێكی ئەو بەکارهێنانەی خۆت بدەیت. سەبارەت بە بەندبوون بە ئینتەرنێتەوە و داوای یارمەتیش بۆی ئەوە زانیاری زیاتر لە لینکی مادە زیانبەخشەکانەوە (Päihdelinkistä) بەدەست دەهێنیت.\nبەندبوون بە قومارەوە\nیاری قومارکردن بە پارە لە فنلەندا بووە بە شێوازێكی خوازراوی خۆشی بەسەربردنە. بەیارمەتی قومارکردن لەوانەیە کەسەکە بیهەوێ دەوڵەمەند ببێ یان هەست بە هەڵچوون وخۆشیەك دەکات یان بەگشتی کاتی پێ بەسەر ببات. کەسێك کە تووشی بەندبوون بە قومارەوە بووە چیتر ناتوانێ یاریکردنەکەی کۆنترۆڵ بکات و ئەوە بۆ خۆی دیاری بکات، کە لە یاریەکەدا دەیەوێ چەندە پارە بەکاربهێنێ. قومارکردن لەوانەیە بۆ ئەوانەی تووشی بەندبوون بوون هەست بە تەریق بوونەوە و مەراقێکی قورس بکەن، بەڵام ناشتوانێ دەستێ لێ هەڵبگرێت. لەوانەیشە قورمارکردن بۆ ئەو کەسەی بەندبووە بە قومارکردنەوە وەك ڕێگایەکی ناچاری رۆژانەی کە بەیارمەتی قومارەکە بیەوێ هەوڵی لە بیردنەوەی بابەتی مەراقدەرانە و هەستی ناخۆشی پێ بدات.\nبەندبوون بە قومارەوە لەوانەیە کەسەکە لە کۆنترۆڵ کردنی باری ئابووری خۆی وهەروەها لە پەیوەندی کۆمەڵایەتیەکانی‌دا و لە ژیانی کاریشی‌دا تووشی گیروگرفتێکی زۆر خراپ بکات. کاتێك کەسەکە تووشی بەندبوون بە قومارەوە دەبێ لەوانەیە هاوکات تووشی خەمۆکی یان بەندبوون بە مادە زیانبەخشەکانەوە بووبێ کە خەمۆکیەکە تووشی بەندبوون بە قوماریەوە کردوە یان ئەو گیروگرفتانەی بە هۆی بەندبوونەکە ڕووبەڕووی بوەتەوە تووشی خەمۆکیشی کردوە. چونکە بە گشتی کەسەکە هەوڵ دەدات بەندبوونەکەی لە کەس وکاری بشارێتەوە، بە گشتی کاتێك ئاشکرا دەبێت کە گیروگرفتەکانی قومارکردنەکەی لەسەر کۆ دەبێتەوە.\nزۆرێك لە لایەنەکان بۆ ئەو کەسانەی بە قومارکردنەوە بەندبوون یارمەتی و چارەسەرکردن رێکدەخەن، بۆ نموونە کلینیکەکانی- A و Peluuri یارمەتی دەدەن بۆ کاتێك کە قومارکردنی کەسەکە لەدەستی دەرچووبێت. زانیاری زیاتر سەبارەت بە بەندبوون بە قومارەوە لە لینکی مادە زیانبەخشەکانەوە (Päihdelinkistä) بەدەست دەهێنیت.


2. Korinter 6 LB - دووەم کۆرنسۆس 6 KSS\nدووەم کۆرنسۆس 6:1-18\n1وەک هاوکاری خودا لێتان دەپاڕێینەوە کە نیعمەتی خودا بێ سوود وەرمەگرن، 2چونکە دەفەرموێ:\nلە ڕۆژی ڕزگاریدا یارمەتیم دایت.]6:2 ئیشایا 49:8.\n3لە هیچ شتێکدا نابینە کۆسپ، نەوەک گلەیی بێتە سەر خزمەت، 4بەڵکو لە هەموو شتێکدا وەک خزمەتکاری خودا خۆمان دەسەلمێنین: بە دانبەخۆداگرتنی زۆرمان، لە تەنگانە، ناخۆشی و لێقەومان، 5لە لێدان و زیندان و ئاژاوە، ماندووبوون و شەونخونی و برسیێتی، 6بە پاکی و زانیاری و ئارامگرتن و نیانی، بە ڕۆحی پیرۆز و خۆشەویستی بێ دووڕوویی، 7لە قسەی ڕاستدا، لە هێزی خودا، بە چەکەکانی ڕاستودروستی لە دەستی ڕاست و چەپ، 8بە شکۆ و سووکایەتی، ناوزڕاو و ناوبانگ، کە ڕاستگۆین و وەک فێڵباز دەبینرێین، 9وەک نەناسراو بەڵام ناسراوین، وەک مردوو ئەوەتا زیندووین، وەک سزادراو بەڵام نەکوژراوین، 10وەک خەمبار، بەڵام هەردەم دڵشادین، وەک هەژار بەڵام زۆران دەوڵەمەند دەکەین، وەک هیچمان نەبێت و هەرچەندە هەموو شتێکمان هەیە.\n11ئەی کۆرنسۆسییەکان، بە ڕاشکاوی قسەتان بۆ دەکەین و دڵمان فراوانە. 12ئێمە هەست و سۆزی خۆمانتان لێ ناستێنین، بەڵکو ئێوە لە ئێمەی دەستێنن. 13ئەمە ئاڵوگۆرکارییە، وەک بۆ منداڵانم دەدوێم، ئێوەش دڵتان بکەنەوە.\n14لەگەڵ بێباوەڕان لەژێر یەک نیردا6:14 مەبەستی لە هاوسەرگیرییە. مەبن، چونکە چ هەماهەنگییەک لەنێوان ڕاستودروستی و خراپەدا هەیە؟ یاخود چ هاوبەشییەکە لەنێوان تاریکی و ڕووناکیدا؟ 15چ ڕێککەوتنێک لەنێوان مەسیح و بەلیعالدا6:15 مەبەستی لە شەیتانە. هەیە؟ یان باوەڕدار چ پشکێکی لەگەڵ بێباوەڕدا هەیە؟ 16پەرستگای خوداش چ ڕێککەوتنێکی لەگەڵ بت هەیە؟ چونکە ئێمە پەرستگای خودای زیندووین، وەک خودا فەرموویەتی:\n[تێیاندا نیشتەجێ دەبم و\nدەبم بە خودای ئەوان و\nئەوانیش دەبن بە گەلی من.]6:16 لێڤییەکان 26:12 و یەرمیا 32:38 و حزقیێل 37:27.\nئینجا وەرتاندەگرمەوە.]6:17 ئیشایا 52:11 و حزقیێل 20:34،41.\n18[یەزدانی هەرە بەتوانا ئەمە دەفەرموێت:\nئێوەش دەبنە کوڕ و کچی من.]6:18 دووەم ساموئێل 7:8،14.\nKSS : دووەم کۆرنسۆس 6


ناوی كاندیدەكانی گۆڕان بۆ پۆستەكانی كابینەی نوێ بڵاوكرایەوە – تۆڕی میدیایی خەڵک\nناوی كاندیدەكانی گۆڕان بۆ پۆستەكانی كابینەی نوێ بڵاوكرایەوە\n2019/07/05 - 2:33 PM\nلە كۆبوونەوەی جڤاتی نیشتیمانیی بزوتنەوەی گۆڕاندا پرسی كاندیدەكان بۆ كابینەی تازەی حكومەتی هەرێم باس دەكرێن و بەپێی زانیارییەكانیش چەند هەڵسوڕاوێكی بزوتنەوەكە كاندیدن بۆ وەرگرتنی ئەو پۆستانە.\nبەپێی زانیارییە بڵاوكراوەكان، ئەوانەی كاندیدی بزوتنەوەی گۆڕانن ئەمانەن:\nئاوات شێخ جەناب، هاوار شێخ رەئوف و شوڕش حەمید بۆ وەزیری دارایی و ئابوری.\nداهێن هاشم، كاروان هاشم، چالاك موهەندیس و بەشدار حسێن بۆ وەزیری بازرگانی.\nدانا عەبدولكەریم، هیوا قلیاسانی و عومەر عینایەت بۆ وەزیری ئاوەدانكردنەوە.\nئاراس وەلی، چیمەن حەمەڕەشید، هه ژار مەعروف و كوێستان محەمەد بۆ وەزیری كار و كاروباری كۆمەڵایەتی.\nبزوتنەوەی گۆڕانجڤاتی نیشتمانی بزووتنەوەی گۆڕانفڕاكسیۆنی گۆڕان\nلە ڕۆژی سەربەخۆیی وڵاتەكەیدا\nبەوێنە..سەرۆكی ئەمریكا: ئاڵای وڵات لەسەر مەریخ هەڵدەكەین\n(خەڵك) وادەی كۆبوونەوەی پەڕلەمان بۆ متمانەدان بە كابینەی حكومەت ئاشكرا دەكات


جڤاتا وەزیرێن هەرێمێ د یەکەم جڤینێ دا چەند بڕیارەک دان\nئەڤرۆ دووشەمبێ ئەنجومەنا وەزیران ب سەرۆکایەتیا مەسرور بارزانی سەرۆکێ ئەنجومەنا وەزیران، یەکەم جڤینا فەرمی لدارخست و چەند بڕیارەک ژی دان.\nڕاگەهاندنا جڤاتا وەزیران بەلاڤکر، د جڤینێ دا پشتی ڕوونکرنا کارێن دەستبکاربوونا وەزیرێن کابینەیا نوو، جڤاتا وەزیران وەزیرێن خۆ ئەرکدارکرن د بن ڕووناهیا هێلێن گشتی یێن کارنامەیێن کابینەیا نەهێ، بەرنامەیێ کارێن ەزارەتێ د دەمێ ٣٠ ڕۆژان دا دابڕێژێن و پێشکێشی ئەنجومەنا وەزیران بکەن هەیا کو بهێنە پەسەنکرن و بکەڤنە بیاڤێ جێبجێ کرنێ دا.\nهەر د جڤینێ دا، سەرۆکێ جڤاتا وەزیران ڕاگەهاند، سووبەهی شاندەکا بلندا حکومەتا هەرێمێ بۆ نیشاندنا مەرەم پاقژیێ دێ سەرەردانا بەغدا دکەت بۆ گۆتووبێژکرن دەربارەی دیتنا چارەسەرکرنەکا گونجای بۆ ئاریشەیێن هەلاویستیێن ناڤبەرا هەولێرێ و بەغدایێ د چارچوڤەیا دەستورێ دا.\nناڤەرۆکا یەکەم جڤینا جڤاتا وەزیران:\nیەکەم: تەڤایا وەزیران و خودان پۆستێن بلند دبیت پێگیری دەواما دیاریکریێ وەزاتان بن ژ دەستپێکا دەواما ڕۆژا یەکشەمبێ هەیا داویا دەواما فەرمی کو ڕۆژا پێنجشەمبێ یە.\nدووەم: تەڤایا فەرمانبەرێن حکومەتا هەرێمێ دبیت پێگیر بن ب دەمێ دیاریکریێ دەواما فەرمی و چ کەسەکێ مافێ وێ یەکێ نیە د دەمێ دەواما فەرمی دا جهێ کارێ خۆ بجی بهێلیت یان کارەکێ دی ل دەرڤەیێ کارێ خۆ یێ فەرمی بکەت.\nسێیەم: دبیت فەرمانبەر پێگیری پاراستنا نهێنیا کاروبارێن فەرمانبەرایەتیێ بن و نابیت ئەو زانیاریێن کو ب نهێنی دهێنە ڕیزکرن، ژ دەرڤەیێ ڕێکارێن یاسای بهێنە ئاشکرا کرن.\nچارەم: هەمی وەزیرین کابینەیا نەهێ یا حکومەتا هەرێمێ دبیت لگۆرێ یاساو ڕێنماهیێن دەستەیا دەستپاقژیا هەرێمێ، تەڤاهیا مال و مولکێن خۆ ئاشکرا بکەن.\nپێنجەم: دبیت رووتین د دامو دەزگەهێن حومەتێ دا نەمینیت و تەڤاهیا مامەلەیێن وەلاتیان ب بلە و هوور، بهێنە جێبجێ کرن. هەروەسا بەرسڤدانا سکالا و پرسیارێن وەلاتیان ب ئاوایەکێ بلە ز گونجای، دڤێت ڕیز ژ وەلاتیان بهێتە گرتن و سەدەما هەر گیرۆبوونەکێ یان زەرەکێ ڕوون و ئاشکرا بیت.\nشەشەم: دیاردەیا بەرتیل دان و وەرگرتن د ناڤ سازیێن حکومەتێ دا هەیە، دڤێت بهێتە ژ ناڤبرن ، هەر ژ بەر وێ یەکێ کارێ هەرێ دەستپێکێ یێن وەزیرو بەرپرسێن بلندێن حکومەتا هەرێمێ و ئەڤ بابەتە ب چ ئاوایەکێ چاڤگرتن لێ ناهێتە کرن و کەسێن بنپێکار دێ ب توندی هێنە سزادان.


ئەندامانی هێزە ئەمنیەکانی عێراق دەگەڕێن لە ناوچەکانی دەوروبەری موتەیبجە لەکاتی ئۆپەراسیۆنێکدا کە شەممە (26 ئایار) دەستیپێکرد. [خاوەنی وێنە: فەرماندەیی پۆلیسی دیالە]\nهێزەکانی عێراق شەممە (26 ئایار) دەستیانكرد بە هەڵمەتێك بۆ بەتەواوی بنەبڕکردنی ئەندامانی رێکخراوی "دەوڵەتی ئیسلامی" (داعش) لە ناوچەکانی نێوان پارێزگای دیالە و سەلاحەدین.\nپۆلیسی دیالە بە دیارونای راگەیاند ئەم هەڵمەتە بەردەوامە، کە زیاتر لە ناوچەی موتەیبجەیە، لەئێستادا "ئەنجامی بەرچاوی" بەدەستهێناوە لە نەهێشتنی ئەو هەڕەشەیەی داعش هەیبوو بۆسەر شارە سەرەکییەکان لە هەردوو پارێزگاكه.\nبەڕێوبەری راگەیاندنی پۆلیس عەقید جاسم عەتیە وتی پۆلیسی دیالە، فەرماندەیی ئۆپەراسیۆنەکانی دیالە و سامەڕا و سەلاحەدین، فیرقەی 5 ی سوپا و هێزەکانی حەشدی شەعبی و خێڵەکی بەشداریدەکەن، سوپای عێراقیش پشتیوانی ئاسمانیی دەکات.\nعەتیە بە دیارونای وت ئۆپەراسیۆنی گەڕان و پشكنین ئەنجامدراوه لە ناوچەی موتەیبجە و لە ناوچە و گوندە دووردەستەکانی سنووری کارگێڕیی نێوان دوو پارێزگاکە، لەنێویاندا مەییتە و سابییات و هاوی عەزیم.\nفەرماندە عێراقییەکان سەرپەرشتیی هەڵمەتێکی ئەمنی بەردەوام دەکەن لە ناوچەی دەوروبەری موتەیبجە. [خاوەنی وێنە: فەرماندەیی پۆلیسی دیالە]\nوتی ئۆپەراسیۆنەکە لەسەر بنەمای زانیاری هەواڵگری ئەنجامدرا کە ئاماژەیدەکرد بەوەی پاشماوەکانی داعش هەوڵدەدەن داڵدە بدۆزنەوە لەوێ، "بە سوودبینین لە فراوانیی ئەم ناوچانە و سەختیی بەتەواوی رووماڵکردنیان لەڕووی ئەمنیەوە".\nرێگرتن لە خۆجێگیركردنی داعش\nعەتیە وتی چەندین پێگە کە گوماندەکرا ئەندامانی داعش خۆیان لێشاردبێتەوە، پشکنران و "ئەنجامی بەرچاو بەدەستهات لەڕووی نەهێشتنی هەڕەشەیان و رێگرتنه‌وه لەوەی هیچ داڵدەیەکی ئارام دابمەزرێنن".\nوتی تا سێشەممە، هێزە ئەمنییەکان شەش داڵدەی ئارامیان رووخاند کە ئەندامانی داعش خۆیان تێدا شاردبووه‌وە و "11 بۆمبی دەستکردیان پوچەڵکردەوە کە لە دەوری ماڵەکان دانرابوون بۆ پاراستنیان".\nوتیشی ئەوان دەستیانگرت بەسەر "شوێنکارێکی گەورەدا بۆ بۆمبڕێژکردنی ئۆتۆمبیل و دروستكردنی ته‌قه‌مه‌نی و مادە و پاڵپشتیی لۆجستیی تر" و ئاماژەشیکرد بەوەی ئۆپەراسیۆنەکە نەبۆتە هۆی دەستگیرکردن یان کوشتنی هیچ ئەندامێکی داعش.\nوتی: "لەوەتەی هه‌ڵمه‌ته‌كه دەستپێکراوە، هاوڵاتیان یارمەتیمان دەدەن بە پێدانی زانیاری هەواڵگری. هاریکارییه‌كانینا دەگاتە ئاستی بەشداریکردن لە لێکۆڵینەوەی تیرۆریستانیشدا."\nوتیشی: "ئەمە هیچ نائاسایی نیە، چونکە خەڵك هەمیشە یارمەتییان داوین." هه‌روه‌ها ئاماژەیکرد بەوەی چەند رۆژێك بەر لە هه‌ڵمه‌ته‌كه‌ی ئێستا دانیشتوان یارمەتیی هێزە ئەمنیەکانیان دا بەرپەرچی هێرشێك بدەنەوە لە جەلەولا.\nعەتیە وتی دابینکردنی ئەمنیەتی ناوچەکە، جا قەبارە و سروشتی هەرچۆنێك بێت، بەبێ هاریکاریی خەڵکەکەی ناکرێت و جەختیکردەوە لەوەی "ئەمە فاکتەرێکی گرنگە لە سەرکەوتنی هەر هەوڵێکی ئەمنیدا".\nپۆلیسی دیالە 3 ئەمیری داعش دەستگیردەکات\nزانیاریدانی خەڵکی ناوچەکە لەسەر حەشارگەكانی پاشماوەکانی داعش بووەتە بەشێکی گرنگ لە کاری هێزە ئەمنیەکانی عێراق.\nپۆلیسی دیالە شوێنپێی داعش هەڵدەگرێت لە باخەکانی پارێزگاکە\nهێزێکی تایبەتی تازە پێکهێنراو شوێنپێی پاشماوەکانی داعش هەڵدەگرێت کە خۆیان لە باخ و ناوچە کشتوکاڵیەکانی پارێزگاکەدا شاردۆتەوە.


قەیوان سیتی یا قەیوان قەیران وبەرپرسان ؟\nلەم وتارەماندا مەبەستمان تەنها لە بەر پرسە گەندەڵ و کاسەلێ سەرەوەکانە .هەرکەسێ لەدادگا خۆی بەگەندەڵ و کاسەلێ سەرەوە بناسێنێ مافی خۆیەتی داوای یاسایم لەسەر تۆمار بکات .\nئای زەمانە ، جاران دەسەڵات داران و بەرپرسان و سیاسەت مەداران دزەکانیان دەگرت . هەمێستا دزەکان پڕۆفیش ناڵانە کار دەکەن ئەوان بەرپرسان و دەسەڵات داران و سیاسەت مەداران دەگرن ودەیان کەنە گەمەی دەستیان و دزیان پێ دەکەن . ئەمەیە بیرۆکەو پڕۆسەی ئەو پیاوانەی وەک قاچک لەم هەرێمەدا هەڵ تۆقین و نیشتمان و حکومەتیان ناشرێن کرد . ئای دکتۆر....بەڵێ تۆدەڵێم .....دکتۆر ... ؟ ئای بەرپرسە کانی شاری سلێمانی . دەزانن ئێوە گوناحن . خەڵکانێک هەن لەژێر سێبەرو ڕکێفی ئێوەدا بوونە خاوەنی فڕۆکەی تایبەت و پاسپۆرتی ئەمریکی تایبەت و هتدد... . کەخۆتان نیتانە . لە وتارەکانی داهاتودا بەووردی بەداتاوە ئاماژەی پێ ئەدەم . بەڵام نابێ ئەوە لەیاد کەن کەسانی برژوا بۆ پاراستنی بەرژەوەندیەکانی زۆر ئاساییە لەژێرسێبەری ئێوەدا کۆسپی بەرژەوەندی خۆی تیرۆر بکا ، کە ئێمەین .\nقەیوان سیتی ئەو پڕۆژەیەیە کەچەند بەرپڕسێک بەئاشکراو نهێنی لەپشت و پاش و پێشین . چەندین بەرپرسێکی زەبەلاحیش ئەم لاو ئەو لایان گرتوە .زۆرێکیش لەبەرپرسان کرێچین لەو پڕۆژیەدا. هێندێکیش کاسەلێ سەرەوەن . لەوتارەکانی داهاتودا ئاماژە بەناویان ئەدرێ . هەر ئەم هۆکارەشە بۆتە فاکتەرێ کە ئەم پڕۆژەیە بەئاشکراو بێ سڵەمینەوە و ڕێزگرتن لەهەمو بەها مرۆییەکان. هەموو یاساو ڕێنماییەکانی حکومەتی هەرێمی بخاتە ژێر پێی بەرژەوەندیەکانیەوە و بێ منەت بێت لەیاساو ڕێساکان . چونکە زۆر کەمن لەبەرپرسان پشکی ئەو خێرو بێرەیان بەرنەکەوتبێ دەنا خێرە ئەو بێدەنگیە لەئاست ئەم هەموو سەرپێچیە . سەرپێچی وسوکایەتی کردن بەدانیشتوانی ئەم پڕۆژەیە ئەوەندە زۆرە لەوتارێک و دواندا جێگەی نابێتەوە لەبەر ئەوە ناچار دەیکەمە چەند وتارێک.\nبەڕێزان من ئاماژە بەکێشەی تایبەت و خانوەکەی خۆم نادەم کەبەدووری نازانم لەچەند ساڵی داهاتودا بڕوخێ بەسەرماندا .ئەوە کێشەی خۆمە لەڕێگەی دادگاو داواکاری گشتیەوە کاری لەسەر دەکەم . بەڵکو تەنها باس لە گرفتە گشتیەکان دەکەم و بەشی یەکەمی تایبەت دەکەم بە کێشەی کارەباو سەرپێچیەکانی کارەبا .\n1- بەپێی ڕێنماییەکانی پارێزگای سلێمانی وقایم قامیەت و لیژنە تایبەتەکان و بەڕێوەبەرایەتی وەرشەی مەرکەزی / موەلیداتی ئەهلی نرخی یەک ئەمپێر تەنها 8500هەشت هەزارو پێنج سەد دینارە بەڵام لە قەیوان سیتی بەقودرەتی قادرو بێ دەنگی دەستەی وەبەرهێنان . یەک ئەمپێر بە 15000 پانزە هەزارە و کەسیش لەلیژنەکان فزەی لێوەنایەت .\n2- بەپێی ڕێنماییەکان بڕگەی 2 هەر مووەلیدەیەک لەکار بکەوێ دەبێت قەرەبو بکاتەوە . دانیشتوانی قەیوان سیتی شتی وایان نەبینیوە .\n3- پێش ماوەیەک لەهەر ماڵێک لەوپڕۆژەیە کە لەسەدان ماڵ زیاترە بڕی 100$ یان وەر گرت بۆ دانانی سەعات بۆ کارەبا کەبەهاکەی لە 50،000هەزار تێپەڕ ناکات کە دەبوایە لەسەر ئەرکی خۆیان بوایە .چەند رۆژێک کاریان پێ کرد وە پەیرەوی کیلۆ واتیان کرد وەک پڕۆژە سەرکەوتوەکانی پاشاسیتی و گۆیژەو هتدد بەڵام یەکسەر وەستانیان و ئێستا کاری پێ ناکەن. کێ هەیە ئەم ڕابواردنە قبوڵ بکا سەعاتێکی پێ بکڕن بە دوو قات لەبەهاکەی وەکاریشی پێ نەکەن .\n4- زۆرێک لەماڵەکان کارەبایان ثری فەیستە ئەگەر 10 ئەمپێر بەکار بێنن ئەوا 30 ئەمپێریان لەسەر دەنوسرێ. نازانم لەهیچ ڕێنماییەکاندا شتی وام بەدی نەکردوە .\nلەو پڕۆژە گەورانەدا بەدەر لە ڕێنمایی ، گەر وەک مرۆڤ بیر لە ئاسودەیی خەڵک بکرێتە وە . دەبێت کار بە مولیدەی مۆدێرن و بێ دەنگ بکرێ . بەڵام دەنگی موەلیدەکانی ئەم پڕۆژەیە نەک چەند گەرەکێکی ناو قەیوانی کاس کردوە. بەڵکو بەهای شوقەکانی پاشا سیت یشی بەچەند هەزار دۆڵارێ دابەزاندوە ، لەبەر ئەوەی کەس ناتوانی گوزەربکا لە شوقە تازەکانی بەهۆی نزیکی لە مولیدەکانی قەیوان قەیرانەوە . هەرچەند خزمەت گوزاریەکانی پڕۆژەی پاشا سیتی زۆر مۆدێرنە و بەدەرە لە هەمو کەمو کورتیەک ، هۆکاریش نەبوونی بەرپرسە لەپاش و پێشی ئەو پڕۆژەیە و خاوەنەکانی خەڵکانێکی جوان و خاوەن ویژدانن . مزگەوت ناکەنەوە بۆ ڕیکڵام .\nبەڕێزان ئەگەر پێ شەنگایەک بکرێتەوە لە کوردستانە بۆ نمایش کردنی ئامێری کارەبایی سووتاو بەهۆی بەرزو نزمی کارەباوە ئەوە ماڵەکانی قەیوان سیتی پشکی شێریان بەر دەکەوێ ویەکەم دەبن . چونکە ماڵ نیە چەند ئامێرێک و سەدان گڵۆپی نەکردبێتە قوربانی مولیدەکانی قەیوان قەیران. لەهەموی سەیرو سەمەرە تر بەرپرسی ئارامی ناو پرۆژەکە بەیەکێ لە دانیشتوانی پڕۆژەکەی وتوە ئێمە پارەی زیاد وەر دەگرین لەبەر ئەوەی هاوکاری پێشمەرگەدەکەین !!! زۆر بەداخەوە بۆ ئەم لێدوانە چونکە پێشمەرگە زۆر لەوە گەورەترو پیرۆزو سەروەر ترە بەپارەی سەرانە بژی .\nلێرەدا پێویستە ئاماژە بەدوا کاری خزمەت گوزاری قەیوان سیتی بدەین . لەم پرۆژەیەدا گۆڕەپانێکی ( تاتان )ی تیابوو کە دانیشتوانی ئەو پڕۆژەیە بەپارە وەرزشیان تیا دەکرد . پڕۆژەکە هەستا بەگواستنەوەی موەلیدەکان بۆ تەنیشت ئەو گۆڕەپانە کە تەنها چەند مەترێک موەلیدەکان دوورە لەو گۆڕەپانەوە. بەومەبەستەی وەرزش کاران بەرگری پەیدا بکەن بەرامبەر وڕەوڕ و دوکەڵی گاز. لەکۆتایدا دەڵێم ئەمە بۆچونی تەنها من نیە دەیان کەس لەو پڕۆژەیە ئامادەییان پیشان داوە کە بۆ ڕاگەیاندنەکان بدوێن وەکاتی خۆی دێت هەمو ڕاگەیاندنەکان بانگ هێشت دەکەین تا دانیشتوانی ئەو پڕۆژەیە داخی دڵیان هەڵڕێژن . .چاوەڕوانی بەشی دووهەم و سێهەم بن . کە وتارەکانم ئاڕاستەی سەرۆکی هەرێم و داواکاری گشتی دەکەم . لەبەر ئەوەی پێ دەچێ پارێزگاری سلێمانی و لایەنە پەیوەندی دارەکان دەسەڵاتی لێ پرسینەوەیان نەبێ لەم پڕۆژەیەدا .\nfacebook/ [email protected]\nژماره‌ی بینین : 3252\nلە سەر هێڵە ئێستا : 2014


رەوشی وەرزش لە سۆران چۆن دەگوزەرێ؟\nیەک شەممە, 08 تشرینی یەکەم 2017 19:49\nسۆران سنورێكی گەورە و بەرفراوانی یاریزان و وەرزشوانی وەرزش دۆستی زۆر لەم شارە بوونی هەیە بەڵام بەداخەوە لەم سنورە بەرفراوانە تەنها یەك یاریگا هەیە ئەویش دەكەوێتە سنوری نەحیەی دیانان واتە قەزای سۆران بئ یاریگایە، بە یانەی سۆران و گشت تیپە میلیەكانی ئەم سنورە تەنها ئەم یاریگایەك هەیە وەك كوردەواری دەڵێت گوندەك و گندۆرەك ئەم گندۆرەش رزیوە، زیاتر لە 70 تیپ لەم سنورە هەیە، سەرجەم تیپەكان بێ چالاكین، لە ئێستادا یانەی سۆران حەفتەی شەش رۆژ لەم یاریگایە خەریكی خۆئامادەكردنە بۆ خولی پلە یەكی كوردستان.\nدەڵێم ئەرئ ئیدارەی یانەی سۆران ئێوە تاكەی ئاوا بەبێ خەمی دادەنیشن؟ ئەرئ ئێوە ئاگادارن یانەكەتان بێ یاریگایە؟ ئەرئ ئێوە ئاگادارن دونیایەك كەم و كوریتیتان هەیە؟ ئەرئ ئێوە ئاگادارن هاندەرانتان و وەرزشوانانی ئەم سنورە چۆن لە دەستان دەنالێنەن؟ ئەرئ ئاگادارن هەموو وەرزشوانانی ئەم سنورە ئێوە بە كەسی یەكەم دەزانن لە كەم و كورتیانەی وەرزشی ئەو شارە؟\nئەرئ ئێوە ئاگادارن...؟ یان خەوتوون...؟\nپەرپرسانی حكومی و حزبی یەكیتی لاوان ئێوە لەكوێن؟ ئەم یاریگایە هی ئێوەیە داهاتی ئەم یاریگایە چی لێدێت؟ بۆ ئێوە خەمێك لەم یاریگایە ناخۆن ئەگەر ئەم یاریگایە نۆژەن نەكرێتەوە دلِنیاتان دەكەمەوە ساڵی داهاتوو بۆ یاریكردن بەكەلك ناهێت.\nئێدارەی سۆران تخوا شەرم لەخۆتان نەكردەوە كاتێك سەرۆك بارزانی هات لە بەر نەبوونی یاریگا لە دیڵزیان لە ناو تەپوتۆزە پێشوازیتان لە سەرۆك كرد، دیسان یانەی سۆران ئەرێ پێم نالێن یاریگای ناو بازاری سۆران چی بە سەردێت؟ تاكەی ئاوا دەبیت؟ ئەی یاریگای دیلزیان چی، یانەی سۆران ئەی ئەم دوو یاریگایە هی ئێوە نیە بۆ خەمێكی لێ ناخۆن؟ ئەوەی دێلزیان لەبەر كارە هەلكانتان دۆرانتانە زانكۆی سۆران، ئەی یاریگای ناو بازار كێی لێی زەوتكردوون، یان ئەویشتان لە قومار دۆراندوە، كاكە والله یانە بەرێوەبەردەن ئاوا نبیت، دبێت كاری بۆ بكەن دەبێ هەر هیچ نەبێت یاریگای خۆتان هەبێت دواتر ژێرخانی ئابووری و چەندین شتی تر.\nكێ خاوەنی ئەم شارەیە؟ كێ بەرپرسی ئەم شارەیە؟ تاكەی لەسەر حیسابی ئەم خەلكە دەژین ئەرێ گیرفانتان پرنە بوو؟ بەسە...بەرپرسانی شاری سۆران كارێك بۆ وەرشوانان بكەن بۆ مێژووی خۆتان كارێك بكەن ئاورێك لە وەرزشی ئەم شارەبدەنەوە، لە چەند ساڵی حكومرانیتان لەم شارە هیچتان بۆ وەرزش نەكردیە.\nتكاتان لێدەكەم بە ئەركەكانی خۆتان هەستن كار بكەن بەسە یتر ئەگەر كار ناكەن و ناتوانن كار بكەن واز بێنن، تكا لە حكومەت دەكەم بەرپرسانی سۆران بگۆریت و بەسە، خەلكی سۆران لێیان بێزارە چەندین ساڵە تەنها بەلێن دەدەن و جێبەجێی ناكەن، لێرەوە دەڵێن ستۆپ ئێمە ئێوەمان ناوێت، ئێمە كەسانێكمان دەوێت كارمان بۆ بكات، خزمەتی شارمان بۆ بكات، كار بۆ وەرزش و وەرزشوانان بكات، ئەرێ ئێوە رۆژێك لە خۆتان نەپرسی بۆ لە شاری سۆران زۆرتین كافتریا هەیە، ئەرێ ئێوە هەست ناكەن یان خۆتان لێ كوێر دەكەن، بە نەبوونی یاریگا و نەبوونی وەرزش گەنجەكان رویان لە كافتریاكان كردووە كاتەكانیان لە كافتریا بەسەر دەبەن ئەرێ ئێوە دەزانن چ لەم كافتریانە دەكرێت؟ گەنجەكان هەموو توشی مادە هۆشبەرەكان بووینە هەموویان توشی قومار بوون، ئەمەش هەموو بەهۆی ئێوەیە چونكە ئێوە بەرپرسیارین ئێوە لەبەر خۆتان كەستان لەبیر نییە، ئێوە هۆكارن گەنجانی ئەم شارە ئاوایان لێبێت، توشی ئەم كارانە بن، یاریگایان نییە و وەرزشیان نییە، كەس لەم شارە ئاوەر لە گەنج ناداتەوە، تكایە بەسە تاكەی گەندەڵی، تاكەی دزی، تاكەی هەست نەكردن بەرپرسیاریەتی....\nدوا ووشەكان دەڵێم: یاریگە تاقانەكەمان پێویستی بە نۆژەنكردنەوەی تەواو هەیە\n۱ـ روناك كەرەوە (بلاجكتۆ)\n۲ـ چیمەنەكەی (فریز(\n٤ـ دیواری پالپشت چونكە وەرزی زستانان لەگەل باران بارین قور و لیتە ئاوی جادە دێت ناویاریگا\nچەندین پێداویستی تری دەوێت بەلام لە استادا ئەمانە زۆر زەرورن پێوستە چاك بكرێن بۆ مانەوە یاریگا كە بە یانەی سۆران و گشت تیپەكانە .


رێبوار کەریم وەلی - 25-07-2017 - 3524 جار خوێندراوەتەوە\nهەفتەی رابردوو، پارتی دیموكراتی كوردستان، بزووتنەوەی گۆڕانی بیانووبڕ كرد و لە دەستپێشخەرییەكی نوێدا، بێ هیچ شەرت و مەرجێك رازی بوو بە كاراكردنەوەی پەرلەمان و گەڕانەوەی وەزیرەكانی گۆڕان بۆ ناو حكومەت. لە بەرامبەردا، گۆڕان بە بیانووی هەڵبژاردنی رێكخەری گشتیی نوێ و خانەی راپەڕاندنی خۆی، وەڵامی پارتیی نەدایەوە.\nتا راددەیەك رێی تێدەچێ، چونكە پارتی داوای كۆبوونەوەی كردووە و مەبەستیەتی بزانێ كە دوای گەڕانەوەی یوسف محەممەد بۆ پەرلەمان، گۆڕان بە نیازی چییە؟ ئایا پەرلەمان لەو ماوە كورتەی تەمەنیدا كە ماویەتی، دەتوانێ لەگەڵ كارابوونەوەیدا دەست بكات بە دەركردنی بڕیاری ئەنجامدانی گشتپرسی لە 25ی ئەیلول؟ هەروەك پێشتر لەلایەن حیزبە كوردستانییەكان، نوێنەری پێكهاتە ئایینی و نەتەوەییەكانی دیكە بڕیاری لێدراوە و ئایا پەرلەمان رێز لە ویست و ئیرادەیان دەگرێت؟\nهاوكات ئایا پەرلەمان دەتوانێ یاسای هەڵبژاردنەكان، ژمارەی كورسییەكانی پەرلەمان و سنووری ئەنجامدانی هەڵبژاردن هەموار بكاتەوە؟ ئایا پەرلەمان پشتیوانی لە فەرمانی هەرێمیی سەرۆكی هەرێمی كوردستان دەكات كە رۆژی 1ی تشرینی دووەمی وەك وادەی هەڵبژاردنە گشتییەكان و سەرۆكایەتیی هەرێم دیاری كردووە؟ یان ئەوەتا یەكەم كاریان، سەرلەنوێ دەستبردنەوەیە بۆ هەمواری یاسای سەرۆكایەتیی هەرێم؟\nپارتی هیچ مەرجێكی لەسەر گۆڕان نەماوە، بەڵام وەك گەورەترین كوتلەی سیاسی لە پەرلەماندا كە خاوەنی زۆرینەیە، دەیەوێ بزانێ كە پەرلەمان لە پێناوی چیدا كارا دەبێتەوە. ئەڵبەتە ئەوە بەو مانایە نییە كە دەستبردن بۆ هەمواری یاسای سەرۆكایەتیی هەرێمی كوردستان، هێڵی سوور بێت، بەڵام پێیوایە كە نابێت لە ئەولەویەتی كاری پەرلەماندا بێت و بگرە دەیەوێ كار لەسەر سێ پرسە گرنگەكە بكرێت.\nلەبەرامبەردا زۆر زەحمەتە گۆڕان بە تێكشكاوی بێتەوە ناو پڕۆسەكە و بە بیانووی هەبوونی بۆشایی یاسایی (مەبەست سەرۆكی هەرێمە) مل بۆ ئەو دەستپێشخەرییەش نادات. چونكە ئەگەر وا بكات، لە روانگەی جەماوەرەكەیەوە ئەوانیش بوونەتە پاشكۆ یان هاوئاوازی پارتی! گۆڕان بەدوای شەرعییەتی پەرلەمانیی بڕیاری گشتپرسیی كوردستانەوە نییە (لە باشترین حاڵەتدا رەنگبێ بۆ درێژكردنەوەی تەمەنی پەرلەمان هەنگاوێك بهاوێن، بەڵام بۆ شتی دیكە نا) و لە تەقەلای مانەوەیە لە كێرڤی بەرزی دژایەتیكردنی پارتیدا. هەر ئەوەشە وا دەكات كە چاوەڕوانیی ئەنجامێكی دڵخۆشكەر لەو دەستپێشخەرییە نەكرێت.\nرێكخەری نوێ و سیاسەتی كۆن\nهەڵبژاردنی عومەری سەید عەلی بە رێكخەری گشتیی گۆڕان تا راددەیەكی زۆر مسۆگەرە و، هەم پارتی و هەم یەكێتیش پێی دڵخۆشن كە كەسێك دەبێتە رێكخەری گۆڕان تا راددەیەك نەرمتر و میانەڕۆترە لە ئەوانی دیكە. بەڵام راستییەكەی ئەوەیە هەر كەسێ بچێتە سەر ئەو گردە، بەشێوەیەكی ئۆتۆماتیكی رقی لە دەسەڵات و حكومەت دەبێتەوە.بۆیە ناكرێ پارتی و یەكێتی چاوەڕوانییەكی گەورە لەسەر هاتنی ئەو پیاوە بۆ سەر كورسیی دەسەڵاتی گۆڕان بنیاد بنێن. یان چاوەڕوانی ئەوە بن بە ماوەیەكی كەم گۆڕان سەدوهەشتا پلە لە هەڵوێستە سیاسییەكانی پاشگەز بكاتەوە، یان نەرمیی زیاتر بنوێنێ.\nیەكێتی ئەو راستییە دەزانێ كە گۆڕان توانای بڕیاری سیاسیی نەماوە، بۆیە خۆشحاڵە لەو ئەمری واقیعەی كە پارتی لە تازەترین دەستپێشخەریدا، بۆ سەركردایەتیی تازەی گۆڕانی دروست كردووە. هاوكات ئەوەش دەزانێ كە گۆڕان هەر بڕیارێك بدات بۆنی پاشگەزبوونەوەی لێ بێت، هێندەی دیكە دەكەوێتە ژێر ركێفی یەكێتی و جەماوەرەكەی لێی دەبنەوە.\nلەلایەكی دیكەشەوە، پارتی كارتی هەڵبژاردنی وەك كەرەستەیەكی گوشار بۆ سەر ناوەندەكانی یەكێتی بەكاردێنێت و ئەوەش لە پێناوی ئەوەیە كە دوو ئامانج بەدی بێنێت: یەكێتی هەتا سەر پاڵپشتی لە ریفراندۆم بكات و لە داهاتووشدا، ئەگەر گۆڕان نەیەتە پێشەوە، بۆ هەنگاوەكانی داهاتوو لەگەڵ پارتیدا بمێنێتەوە. چونكە پارتیش ئەوە لە یەكێتی تێگەیشتووە كە یەكێتی حەز ناكات ئەمساڵ هەڵبژاردن بكرێت، خۆ ئەگەر دوو ساڵیش دوا نەخرێ، بخرێتە كۆتایی ساڵی داهاتوو. یەكێتی پێویستی بە كاتە تا لە دوای ریفراندۆم، هەم بەو قورساییەی ئێستای رۆڵ ببینێت، هەمیش بە هێواشی گۆڕان قووت بدات. بۆیە تا پارتی زیاتر باسی هەڵبژاردن دەكات، یەكێتی بە دەنگی بەرزتر پشتیوانی لە ریفراندۆم دەكات.\nریفراندۆم بۆ بارزانی\nئەڵبەتە جەوهەری ئەو ململانێیەی لە ناوخۆی كوردستان لەسەر مەسەلەی گشتپرسی دروست بووە، ئەگەر هەندێكی پەیوەست بێت بە وابەستەیی سیاسی بەشێك لە لایەن و گرووپە سیاسییەكان بە ئەجیندای تاران، بەغدا و ئانكارا، بەشە هەرە سەرەكییەكەی ئەوەیە كە ئەم بڕیارە لە 7ی حوزەیران لە كۆبوونەوەیەكدا بەسەرۆكایەتی بارزانی دراوە و هەر خۆشی سەرۆكی كۆمیتەی باڵایە.\nئەوان دەیانویست هەر هەنگاوێك بهاوێژرێت، هیچ فەزڵێكی سیاسی و مێژوویی بۆ خەبات و ماندووبوونی بارزانی تێدا نەبێت و ئەو پێداگیرییەی لەسەر نایاساییبوونی بڕیارەكە دەیكەن و تانە لە وادەی جێبەجێكردنی دەدەن، لەوەوە نییە كە بڕیارەكە لەپەرلەمان دەرنەچووە (چونكە لە پەرلەمانیش دەرچووبایە هەر دەبووایە بارزانی ئیمزای بكات!) بگرە، مەترسیی هەرە گەورەیان ئەوەیە كە رۆژی 25ی ئەیلول خەڵكی كوردستان بەشدارییەكی بەرفراوان و گەورە لەو پڕۆسەیەدا بكەن. بەوەش خەڵكی كوردستان دەیسەلمێنن كە پابەندی بڕیاری بارزانی و حزبەكانی دیكەی كوردستانن. بۆیە ئەو گشتپرسییە ئەگەرچی پرسیارە لە چارەنووس، بەڵام بەشداریی فراوان و (بەڵێ)ی زۆر، پێگەی بارزانیش وەكو رابەری بزووتنەوەی سەربەخۆییخوازانەی كورد پتەوتر دەكات.


سەرەتای ساڵی ۲٠٠۳ ، سەرەتای هەڵمەتی شەڕی راگەیاندنی هاوپەیمانی نێودەوڵەتی بەسەرۆکایەتی ئەمەریکابو دژی رەگەزپەرسترین رژێمی بەعسی عەرەبی عێراقی . سەرلەبەری ئەو شەڕی راگەیاندنە بۆ لێدان و روخانی ئەو رژێمە دڕندەیەبو کە یەک زمانی دەزانی ئەویش تەنها ( زمانی کوشت و بڕ ) !!!\nئەو هەڵمەتی شەڕی راگەیاندنە مەترسیەکی بۆ سەر حکومەتی هەرێمیش هێنایە ئاراوە . ئەویش وابیردەکرایەوە کە لە ئەگەری لێدانی ڕژێمی بەعس لەلایەن هاوپەیمانانەوە ، دوورنیە کە رژێمی بەعس داخی خۆی بە حکومەتی هەرێم نەڕێژێ و کوێرانە نەکەوێتە بۆردومانکردنی شار و شارۆچکەکانی کوردوستان و جارێکی دیکەش تووشی کۆڕەوێکی دیکە نەبینەوە . بۆبەرەنگاربوونەوەی ئەو مەترسیەش ، لەلایەن سەرۆکایەتی ئەنجومەنی وەزیرانەوە کە ئەوسا بەڕێز دکتۆر بەرهەم سەرۆکی ئەنجومەنی وەزیرانی کەرتی سەوزبو . بڕیاردرا کە لەدەڤەری قایمقامیەتە سنوریەکانەوە شوێنی خێوەتگا بۆ ئەگەری کۆڕەوو ئاوارەبوون سازبکرێ .\nئەوسا من قایمقامی شارباژێڕبووم ، لەدەڤەری خۆمان دوو شوێن چادرگەمان سازکرد . یەکێکیان لە شوێن ئۆردووگا زۆرەملێکەی شارۆچکەی کەنارو کەبەهاوکاری شارەوانی چوارتا سازو ئامادەکرا ، ئەوی دیکەیان لەناحیەی ماوەت بەهاوکاری شارەوانی ماوەت و بەسەرپەرشتی بەڕێوەبەری ناحیەی ماوەت ، لە خوارماوەتەوە و لەسەر زەوی بەڕێزان غەریب کوێخا کریم ، خوالێخۆشبو حاجی علی حسین فقێ و خۆالێخۆشبو سابیر عزیز ساڵح ، دوای رەزامەندی خۆیان سازکرا .\nوەکی هەمیشە يەکێتی بەبێ تەکەتول و دەستەگەرێتی نەیدەتوانی بژی و ئەوساش لەرووی دەستەگەرییەوە یەکێتی بەسەر دووباڵی بەهێزدا دابەشببو ، کەپێیاندەگوترا ( باڵی حکومەت و باڵی حزب ) ئەوە سەرەڕای چەند دەستەگەری وردیلەی دیکە . بەڵام بەشێوەی گشتی ئەو دووباڵە باڵی زاڵی دەستەگەریبوون و کادرانی رێکخستنەکان و بەرپرسی فەرمانگەکان کەوتبوونە نێوان ئەو دوو بەرداشەوەو کۆیلەکانی هەردووک باڵەکەش لە روانگەی پێگەو بەرژەوەندیە خودیەکانیانەوە دەسکی بەرداشەکەیان گرتبوو و یەکتریان پێدەهاڕی !! بەڵام لێرەدا نەگبەتیەکە پتر بۆ ئەو کادرو بەرپرسە فەرمانگەیانەبو کەسەر بەهیچ لەو باڵباڵێنانە نەبوون و بەدەردی ( چیرۆکی ئەو منداڵە چووبوون ) کەلەنێوان میوان و دایکوباوکیەوە بەرچەپۆک درابو .\nلێدانی عێراق لەنزیکبونەوەدابو ، دەستەگەری ناو یەکێتیش گوریس کێشەکێی بوو . بۆ بەرەنگاربوونەوەی ئەگەری پێشهاتەکانیش ، یەکێتی ریزەکانی یەکێتی حاشاهەڵنەگربو ، بەتایبەتی گونجان و پێکەوە هەڵکردنی حزب و حکومەت ، وە وردتر بڵێم مەڵبەندەکان و کۆمیتەکان لەلایەک و دامودەزگاکانی حکومەت لەلایک .\nوە بۆ ئەم هاوکاریی و پێکەوە کارکردنەش . ( سەعات یانزەی پێشنیوەڕۆی رۆژی ۱۷ / ۲ / ۲٠٠۳ ) لە هۆڵی مەڵبەندی رێکخستنی سلێمانیدا ، کۆبوونەوەیەکی ( حزبی و حکومی ) مان پێئەنجامدرا .\nکۆبونەوەکە تایبەتبو بە قایمقام و لێپرسراوی کۆمیتەکان و ئەندامە کارگێڕەکانی یەکێتی . لەئاستی باڵای حزبی و حکومیش ئەم بەڕێزانە بەشداربوون :\n۱__ کاک دکتۆر بەرهەم سەرۆکی ئەنجومەنی وەزیران ۲__ کاک فەرەیدون عبدالقادر وەزیری ناوخۆ ۳__ کاک ئەرسەلان بایز ئەندامی مەکتەبی سیاسی ٤__ کاک مستەفا سەید قادر ئەندامی مەکتەبی سیاسی ٥__ کاک ئاسۆ شێخ نوری پارێزگاری سلێمانی ٦__ کاک شێردڵ حوەیزی وەزیری پێشمەرگە۷__دکتۆر محەمەد خۆشناو وەزیری تەندروستی .\nکۆبونەوەکە لەلایەن دکتۆر بەرهەمەوە ئەنجام دراو زۆری باسی تەبایی و یەکڕیزی و هاوکاری حزب و حکومەتی کرد . چەند برادەرێک بەشداری قسەکردنیان کرد ، یەک لەوانە منبووم ، زۆر بە ڕاشکاوانە پەنجەم خستە سەر کەم و کوڕیەکان و هۆکارە بنەڕەتیەکانی دەستەگەری و دوو سەنگەری ناو یەکێتی و هەموویم گێڕایەوە بۆ سەرکردایەتی و بەتایبەتی دەستەگەری ناو مەکتەبی سیاسی نەک ریزەکانی خوارەوە . بەکورتیەکەی گوتم :\nئێوە لەمەکتەبی سیاسیدا کۆکوتەبابن ، ئێمە لەخوارەوە عەیبمان نامێنێ .\nبەڵام بەداخەوە دکتۆر بەرهەم قسە راستگۆیەکانی منی زۆر پێناخۆشبو ، هەربۆیە دەرگای پرسیار و گفتوگۆی داخست و کۆتایی بەکۆبوونەوەکە هێنا .\nمن زۆر دڵتەنگبووم بۆ وەزعی یەکێتی و لەدڵیخۆمدا گوتم :\nهەی یەکێتی نەگبەت ، دکتۆر بەرهەمێک ، دکتۆرای هەبێ و لەئەمەریکا خوێندبێتی و لەئەمەریکاش بووبێ و لەوێشەوە هاتبێتەوە وڵات و لە باڵاترین ئۆرگانی یەکێتی و سەرۆکی ئەنجومەنی وەزیرانبێ و لە شاخیشەوە نەهاتبێ تابڵێین عەقڵیەتی شاخی هەیە ، کەچی یەک رەخنەو یەک وەڵامی دروستی خوارەوەی قبووڵنەبێ و کۆبوونەوە کە داخا .\nدوای کۆبوونەوەکە ئێمەی قایمقام چوینە پارێزگا ، من هەندێک درەنگ گەیشتم . کە گەیشتم بەسەر غەیبەتی خۆمدا کەوتم .\nبرا قایمقامەکان دەوری کاک فەرەیدونیان دابو ، کاک فەرەیدون نەیزانی من گەیشتومەتە ژورێ و لەپشتی سەریەوە راوەستاوم . بە قایمقامەکانی دەگوت :\nئاخر بێئەقڵێکی وەک سەید ئەحمەدیان کردۆتە قایمقام بۆیە حاڵی حکومەتەکەمان و یەکێتیەکەمان جوانە .\nمنیش لەدواوە دەستم خستە سەر شانی و گوتم :\nبۆ کاک فەرەیدون هەر کەسێک لەیەکێتیدا نەبوو بەکۆیلەی هەڵەکانتان و بە باش و خراپی ئێوەی سەرەوەی نەگوت بەڵێ ، وا کەرو بێئەقڵە !!.


له نه‌وه‌د و یه‌که‌مین فێستیڤاڵى خه‌ڵاتى ئۆسکاردا فیلمى ''گرین بووک'' خه‌ڵاتى باشترین فیلمى ئه‌مساڵى بۆخۆى برد.\nفێستیڤاڵى ئه‌مساڵى ئۆسکار له مه‌راسیمێکدا له ته‌خته‌ى شانۆیى دۆڵبى له لۆس ئه‌نجلس ئه‌نجامدرا.\nمه‌راسیمه‌که دواى ٣٠ ساڵ به‌بێ پێشکه‌شکارێکى ره‌سمى به‌رێوه‌چوو.\nفیلمى ''رۆما'' که به‌رهه‌مێکى هاوبه‌شى مه‌کسیکی-ئه‌مریکییه و بۆ ١٠ به‌شى جیاجیا له ئۆسکاردا کاندید بوو له به‌شى باشترین فیلمى زمانى بیانى و باشترین سینه‌ماتۆگرافیدا خه‌ڵاتى به‌ده‌ستهێنا.\nبه‌جیا له‌وه‌ش ده‌رهێنه‌رى فیلمه‌که ئالفانسۆ کوارۆن خه‌ڵاتى باشترین ده‌رهێنه‌رى به‌ده‌ستهێنا.\nفیلمى Bohemian Rhapsody له نه‌وه‌د و یه‌که‌مین فێستیڤاڵدا، زۆرترین خه‌ڵاتى بۆخۆى له بواره جیاجیاکاندا کۆکرده‌وه له‌وانه؛ خه‌ڵاتى باشترین کوڕه ئه‌کته‌ر، باشترین ده‌نگ، باشترین میکساجى ده‌نگ، باشترین مۆنتاجى ده‌نگ، باشترین مۆنتاج.\nبلاک پانزه‌ر له فیلمه‌کانى ئه‌ڵقه‌ى مارڤه‌ل خه‌ڵاتى باشترین موزیک، باشترین دیزاینى جلوبه‌رگ و باشترین دیزاینى به‌رهه‌مهێنانى بۆخۆى مسۆگه‌ر کرد و بووه یه‌کێک له‌و به‌رهه‌مانه‌ى که زۆرترین خه‌ڵاتى بۆخۆى مسۆگه‌ر کردووه.\nخه‌ڵاتى باشترین ئه‌کته‌رى یاریده‌ده‌رى کوێ له فیلمى ''گرین بووک''دا بۆ ماهیرشاڵڵا عه‌لى بوو، خه‌ڵاتى باشترین ئه‌کته‌رى یاریده‌ده‌رى کچ له فیلمى ''ئف بیڵ ستریت کود تۆڵک''دا بۆ ره‌گین کینگ بوو.\nفیلمى ''گرین بووک'' خه‌ڵاتى باشترین فیلمى وه‌رگرت، هاوکات خه‌ڵاتى باشترین ئه‌کته‌رى کوڕى یاریده‌ده‌ر و خه‌ڵاتى باشترین سیناریۆشى بۆخۆى مسۆگه‌ر کرد.\nماهیرشه‌ڵڵا عه‌لى که خه‌ڵاتى باشترین کوڕه ئه‌کته‌رى یاریده‌ده‌رى پێ درابوو له فیلمى ''مونلایت''دا له ٢٠١٧ دا، ئه‌مساڵیش به‌هه‌مان تواناوه له فیلمى گرین بووک-دا توانى هه‌مان خه‌ڵات به‌ده‌ست بهێنێته‌وه.\nله شه‌وى دابه‌شکردنى خه‌ڵاته‌کاندا خه‌ڵاتى "باشترین ئه‌کته‌رى پیاو" به‌خشرایه رامى مه‌له‌ک بۆ رۆڵبینینى له فیلمى "Bohemian Rhapsody"، خه‌ڵاتى "باشترین ئه‌کته‌رى ئافره‌ت" به‌خشرایه ئۆلیڤیا کۆڵمان بۆ رۆڵبینینى له فیلمى "The Favourite" .\nخه‌ڵاتى "باشترین فیلمى ئه‌نیمه‌یشن" به‌خشرایه ده‌رهێنه‌رى فیلمى "Spider-Man: Into the Spider-Verse"، پیته‌ر رامسى که یه‌که‌م ئه‌کته‌رى ره‌ش پێسته له‌و بواره‌دا ئه‌و خه‌ڵاته‌ى به‌ده‌ستهێنابێت.\nگۆرانى "Shallow"ى له‌یدى گاگا له فیلمى برادلى کوپه‌ر و رۆڵبینینى له فیلمى "A Star Is Born" سه‌رنجى ئاماده‌بووانى راکێشا.\nله‌یدى گاگا به هۆى گۆرانى "Shallow" خه‌ڵاتى "باشترین گۆرانى ره‌سه‌ن"ى وه‌رگرت و به‌مه‌یش بۆ یه‌که‌م جار خه‌ڵاتى ئۆسکارى وه‌رگرت.\nئه‌وانه‌ى خه‌ڵاته‌کانیان وه‌رگرت ئه‌مانه‌ى خواره‌وه‌ن:\nباشترین ده‌رهێنه‌ر: ئالفانسۆ کوارۆن له فیلمى (رۆما)\nباشترین ئه‌کته‌رى پیاو: رامى مه‌له‌ک له فیلمى (Bohemian Rhapsody)\nباشترین ئه‌کته‌رى ئافره‌ت: ئۆلیڤیا کۆڵمان له فیلمى (The Favourite)\nباشترین یاریده‌ده‌رى ئه‌کته‌رى پیاو: ماهیرشه‌ڵڵا عه‌لى له فیلمى (Green Book)\nباشترین یاریده‌ده‌رى ئه‌کته‌رى ئافره‌ت: رێگین کینگ له فیلمى (If Beale Street Could Talk)\nباشترین سیناریۆى ره‌سه‌ن: نیک ڤالیلۆنگا، بره‌ین کورى و پیته‌ر فارى لى له فیلمى (Green Book)\nباشترین سیناریۆى گونجاو: سپایک لی، جارلى واچڵ، ده‌یڤید رابینۆویتز و کیڤن ویڵمۆت له فیلمى (BlacKkKlansman)\nباشترین موزیکى ره‌سه‌ن: لودویگ گۆرانسن له فیلمى (Black Panther)\nباشترین گۆرانى ره‌سه‌ن: Shallow له فیلمى (A Star Is Born)\nباشترین دیزاینى مه‌یکئه‌پ و قژ بۆ فیلمی: Vice\nباشترین دیزاینى جلوبه‌رگ بۆ فیلمی: Black Panther\nباشترین فیلمى زمانى بیانی: Roma\nباشترین ئه‌فێکت بۆ فیلمی: First Man\nباشترین ده‌نگى داستان بۆ فیلمی: Bohemian Rhapsody\nباشترین ده‌نگى تێکه‌ڵ بۆ فیلمی: Bohemian Rhapsody\nباشترین کورته به‌ڵگه فیلم بۆ فیلمی: Period. End Of Sentence\nباشترین فیلمى ئه‌نیمه‌یشن فیلمی: Spider-Man: Into the Spider-Verse\nباشترین کورته ئه‌نیمه‌یشن فیلمی: Bao\nباشترین کورته فیلم، فیلمی: Skin\nباشترین دیزاینى به‌رهه‌م بۆ فیلمی: Black Panther\nباشترین وێنه‌گرتنى سینه‌مایى بۆ فیلمی: Roma


Friday, 03.09.2018, 22:32\nباوک و کچێک بە یەکتری دەڵێن: وەرە با بچین کەرامەت بچنینەوە\nئەم کچ و باوکە لە بێدەنگی ئەستێرە دەچن. ئەوان داوای شتێک دەکەن کە خۆیان خاوەنین، ئەویش"کەرامەت "ـە، کاتێک مرۆڤ دەزانێت چۆن دەمرێت، مانای وایە زانیوێتی چۆن بژی؟ ڕۆژئاڤای نیشتمان جێگەیەکە پڕێتی لە چیرۆک و ڕامان .\nئەم نمونانە لە شەڕێکان کە بەسەریاندا سەپاوە، هەرگیز ناڕۆن گیرفانی کوژراوەکان بگەڕێن، یان پەنجەی کوژراوەکان ببڕنەوە بۆ ئەڵقەیەکی زێر، ئەم مرۆڤانە جوانییەک دەدەن بە شەڕ و بەرگری، کە لە هەناویدا پاراستنی سەربەستیی و گەورەی نیشتمان وەک ئاوێنەیەک بەرجەستە دەکەن.\nلە دوای ڕووداوەکانی ڕۆژئاڤاوە، ئیتر باوکانی کورد لایان گرنگ نییە کە منداڵەکان لە دایک بوو دەبێت کوڕ بێت و لە خۆشیدا باوکان لە پێستی خۆیان بێنە دەرەوە. ئێستا کچان هەموو هاوکێشەکانیان تێک شکاند، کچان لەوێ لە مەرگی خۆیاندا ڕادەچڵەکینێک وچیرۆکێکی نەمرو گەورە و جوان بۆ جیهان دەنووسنەوە . ئێمە دەبێت شادمانبین، کاتێک لە نێو مێژوویەکدا ژیان دەکەین، کە پڕێتی لە چیرۆکی کچان و ژنانی قارەمانی نیشتمانەکەمان .\nبڕۆن مێژووی شەڕ بخوێنەوە کەسمان نەمان بیستوە کچانێک لە جەنگەکاندا فڕۆکە بخەنە خوارەوە، یان خۆیان بە تانکەکاندا بتەقێنەوە، لەڕۆژئاڤا کچان و ژنانی نیشتمان هەموو ئەفسانەیەکیان تێک شکاندوە، لەوێ شەرمە ئیتر لە ماڵ بمێنی و چاوەڕوان بیت و بەنزاو پاڕانەوە خەونی پارێزراوبیت دەسکەنەکەیت، یان چاوەڕوانی باوکو کوڕ و بیت پارێزگاریت لێبکات و لەسایەیاندا پارێزراوبیت .\nشەڕ بەردەرکی هەموو ماڵێکی گرتوە، لەماڵیش بمێنیتەوە دەکەویتە بەر ڕەحمەتی تۆپ و ناپاڵم و بۆردومانەکان، هیچ گەرەنتیەک نی یە بۆ پارێزگاری بونت و مانەوەت لەناو ئەو دۆزەخەی فەرزیانکردوە بەسەرتا .\nمێژوو زۆر سەر سورهێنەرانە باسی ژنانی " بوئر" دەکات لە ئەفەریقا، چونکە ژنانی بوئری لەشەڕی بوئردا ڕاستەو خۆ بەشدار بوون، هەزاران کچ و ژنی بوئری هاوشانی مێردو کوڕەکانیان لەشەڕدابوون، ئەوان ووتیان: ئێمە ناشتنی کوڕان و مێردمان لا باشترە لەوەی ببینە کۆیلە، ئێمەش وەک پیاوەکانمان دەبێت لەشەڕدا گیان لەدەست بدەین، بۆیە پاراستنی سەربەرزی و گەورەی نیشتمان بوە دروشمی ژنان و کچانی بوئری، هەر بەم دروشمە ش بوو کە کچان و ژنانی بوئری دڵی خۆیان بەهێزکرد و خۆشەویستیان بەشادمانیەوە دایەدەست تارمای مەرگ و مردنیان بەکۆیلەبوون گۆڕێوە. مێژووش ناتوانێت جوامێری ئەمانە نەنوسێتەوە.\nڕۆژئاڤا، جارێکی تر کەرامەتی بۆ گەلی ئێمە گەڕانەوە، ئێمە وەک نەتەوە لەجیهاندا خەریک بوو لەکەیەکی زۆر ناشرین لەچەشنی پەڵەیەک ببێتە سمبوڵ پێمانەوە و ناشرینی ئەو پەڵەیە خەریک بوو دەبوە ناسنامەمان، کە گەلێکین لەسەر شەڕەف و ناموس کچ و ژنەکان دەکوژین، پیاوانی کورد خەریک بوو بە پیاوە بێئیرادە ژن کوژەکە ناو بانگی دەڕۆی .\nلەکۆڕو کۆبونەوەکاندا وێنە گەل و چیرۆکی زۆر دزێو بۆ گەلی ئێمە بەرجەستە ببوو . لەکاتێکدا کۆمەڵێ ڕاستی حاشا هەڵنەگری تێدابوو کە مرۆڤ قێزی لێدەهاتەوە، کە چۆن باوکان یان مێرد و براکان بۆ ناموسێک کە خۆیان نەیان بوو ژن و کچەکانی خۆیان دەکوشت .\nدوای بەشداربوونی کچان و ژنانی ڕۆژ ئاڤا، ئیتر خەریکە ئەو پەڵەیە کە لە گولی دەچوو بەڕوومانەوە کاڵ دەبێتەوە و نامێنێ، تا کچان و ژنانی نیشتمان ئاوا لە پێشەوەی ڕووداوەکاندا کارئەکتەربن لەناو جەنگەکاندا، بەو هەموو ڕووە نازدارو خەندەیەیانەوە، ئێمە براوەی ناو ڕووداوەکان دەبین .\nگەرچی ئێمە خەڵکانێک بووین هەرگیز ستایشی باوکو مێردو برا ژن و کچکوشەکانمان نەکردوە، بەڵام ئەوان ژمارەیان لەهەڵچوندا بوو بۆ یە خەریکبوو دەبونە بەشێک لە ئێمەو ئێمەش خەریک بوو تێکەڵ دەبووین بەوەی کە قەیرانی شوناسمان هەبێت و لەگەڵ عەوامدا ڕێبکەین .\nهەموو ئەو مرۆڤانەی کە بۆ پاراستنی کەرامەت و سەربەستی ژیانیان دەخەنە مەترسێوە و ئازایانە ترس ڕاودەنێن گەشتونەتە ڕاستیەک کە هیچ ئازار و دەردێک لەمردندا نی یە، بەڵام ئازارو دەرد لە کۆیلە بون و ژیانێکدایە کە لەسەر ئەژنۆکانت ڕێبکەیت و ناوی بنێیت ژیان بەبێ مەرج .\nڕۆژانە کەناڵەکانی جیهان وێنە دوای وێنە چیرۆک دوای چیرۆک دەخەنە ناو تۆڕە جاڵجاڵۆکەکەی مێدیاوە، ئەوان ناتوانن لەئاستی ئەم هەموو جوامێری و ئازایەتیە چاو گوێ خۆیان بنوقێنن .\nهەموو باسەکان وێنەکان نوێن هیچیان لە هیچیان ناچن هەموو یان چیرۆکێکی پڕ چێژ لەپشتیانەوەیە، ئاخر هونەرە لەناو گۆڕستانەکاندا سەما بکەیت . لەهەڵگرتنی تەرمەکاندا دەفلێدەیت، کە بۆردمانی شەقامەکان دەکەن تۆ سرود بڵێیت . کە هەواڵی چۆڵکردنی شار بڵاو دەکەنەوە تۆ بێیت لەشەقامەکاندا بەمارشێک وەک سوپایەک ڕێکەیت و بڵێ درۆ بەری کورتە، ئێمە لێرەین و شار چۆڵ ناکەین .\nتەرمە بێناوەکان و بێباکی خەڵک و دەسەڵات


قائیمقامى کەلار لەبارەى پێوەرى ئاوەوە چەند بڕیارێکى دەرکرد\n11:15 پێنج شه‌ممه 11 ته‌موز 2019\nقائیمقامی کەلار لەبارەی کێشەکانی پێوەری ئاوی ماڵان دڵنیایی دایە هاوڵاتییان، ئەگەر لەماوەی 15 ڕۆژدا کێشەکانی چارەسەر نەکرێت، ئەوا کارکردن بەو پێوەرە ڕادەگرێت.\nئەمڕۆ پێنجشەممە قائیماقامی کەلار لەگه‌ڵ به‌رێوه‌به‌رى ئاوى كه‌لار و ئه‌ندازیارى سه‌رپه‌رشتیارى خوێندنه‌وه‌ى پێوه‌رى ئاوى ماڵان كۆبووه‌وه، له كۆبوونه‌وه‌كه‌دا باس لە کێشەکانی پێوەری ئاوی ماڵان کرا.\nبەپێی ڕاگەیەندراوێکی قائمیقامییەتی کەلار، بڕیاردراوە، ئه‌و ماڵانه‌ى له سه‌رووى په‌نجا هه‌زار دینار پاره‌ى ئاویان بۆ هاتووه‌ته‌وه، پێداچوونه‌وه‌ى تێدا بكرێت و به قه‌رز له‌سه‌ریان ئه‌ژمار نەكرێت.\nهاوکات، پێویستە فه‌رمانگه‌ى ئاوى كه‌لار کێشەی ئەو ماڵانه‌ى پاره‌ى زۆریان بۆ هاتووه‌ته‌وه له ماوه‌ى 15 ڕۆژ چاره‌سه‌ر بكات، به پێچه‌وانه‌وه بە بڕیاری قائیماقامی شارەکە دانانى پێوه‌ر ڕاده‌گیرێت.\nلە ڕاگەیەندراوەکەدا قائیمامییەتی کەلار ئاماژەى بەوەشکردووە، له‌كاتى دانانى پێوه‌ر بۆ هه‌موو شارەکە، ماوه‌ى پێدانى ئاو به ماڵان زیاتر ده‌كرێت.\nدڵنیاییش ده‌ده‌نه هاووڵاتییانى شارى كه‌لار، دواى چاره‌سه‌ركردنى كێشه و كه‌موكورتییه‌كان، ئه‌و پاره‌یه‌ى مانگانه‌ى له ڕێگه‌ى پێوه‌رى ئاوه‌وه لەسەریان ئەژمار دەکرێت، كه‌متر ده‌بێت له‌و پاره‌یه‌ى پێشتر له سه‌ر بنه‌ماى ڕوبه‌ر بۆ هاوڵاتییان داده‌ندرا.\nڕوونیشیکردووەتەوە، له ئێستادا به‌رێوه‌به‌رایه‌تى ئاوى كه‌لار به بێ پێوه‌ر ڕۆژانه یه‌ك مه‌تر ئاو دابه‌ش ده‌كات به‌سه‌ر هاوڵاتییان، له دواى دانانى پێوه‌ر ئه‌گه‌ر هاوڵاتى ڕۆژانه یه‌ك مه‌تر ئاو سه‌رف بكات واته هه‌زار لیتر، ئه‌وا مانگانه ده‌كاته 7 هه‌زار 750 دینار.\nدانانی پێوەری ئاو بۆ چارەسەرکردنی کێشەکانی کەم ئاوی جێبەجێکرا، بەڵام بەهۆی بوونی کێشە لە پێوەرەکاندا و دیاریکردنی پارەیەکی زۆر بۆ هاوڵاتییان، ڕوبەڕووی ڕەخەنە بووەتەوە و دوێنێش قائیمقامی چەمچەماڵ کارکردنی بەو پێوەرە ڕاگرت.


ئاسۆ نوری کۆیی/ ئه‌ردۆگان، موئمینێکی موسڵمانباوه‌ڕ\nله ژێر وێنه‌ی که‌مال ئه‌تاتورکی کافر، سوێند به قوڕئان ده‌خوا\nئاسۆ نوری کۆیی\nئه‌تاتورکی گۆڕبه‌گۆڕ ده‌رباره‌ی دینی ئیسلام گوتوویه‌تی:\n"ئیسلام زبڵی سه‌رگوفکی مێژووه، دینێکه له‌لایه‌ن هه‌تیمێکی بێئه‌خلاقی به‌ده‌وی بیبان دروست کراوه. ئه‌م دینه وه‌ک که‌لاکێکی بۆگه‌نه، به به‌رده‌وام ژیانمان ژه‌هراوی ده‌کا".\nعه‌لی ره‌زا ئه‌فه‌ندی کارمه‌ند بوو، هه‌میشه سه‌رخۆش بوو و ئاگای له زوبه‌یده‌ی هاوسه‌ری نه‌بوو. زوبه‌یده‌ش له باوه‌شی سه‌رباز و ئه‌فسه‌ره‌کان سێبووری به دڵی خۆی ده‌دا. له‌ساڵی ۱۸۸۱ له شاری سالۆنیکی یۆنان- که ئه‌وکاته له‌لایه‌ن تورکه‌وه داگیرکرابوو- کوڕێکییان ده‌بێ ناوی ده‌نێن موسته‌فا.\nعه‌لی ڕه‌زا کوڕه‌که به منداڵی خۆی نازانێ و کوڕه‌ش وه‌ک هه‌تیمه‌زۆڵێک سه‌یر ده‌کرێ، تا ڕۆژی مردنیشی له‌ساڵی ۱۹۳۸، به‌م په‌ڵه ئابڕووبه‌ره‌وه ده‌تلایه‌وه.\nکوڕه‌زۆڵ ده‌چێته نێو سلکی سه‌ربازی عوسمانییه‌کان و ده‌بێ به ئه‌فسه‌ر.\nچه‌ند ساڵێ، به‌ر له هه‌ڵگیرسانی یه‌که‌م جه‌نگی جیهانی، ده‌وڵه‌تی عوسمانی له لیبیا له شکستی دابوو، هێزی ئینگلیز پاشه‌کشه‌ی به له‌شکری عوسمانیه‌کان ده‌کرد، موسته‌فای زۆڵ ئامری له‌شکرێکی عوسمانییه‌کان بوو. به‌رپه‌چی هێزی ئینگلیزی دایه‌وه و له شه‌ڕێکدا بردیانه‌وه. به‌م سه‌رکه‌ووتنه سه‌ربازیه، موسته‌فا وه‌ک قاره‌مانی نه‌ته‌وه‌یی تورک ناوی ده‌کرد. دواییش هه‌ر ئینگلیزه‌کان ئاشکرایان کرد که پیاوی خۆیان بووه و شه‌ڕه‌که‌ی لیبیا شانۆگه‌ریه‌کی سیاسی بووه، ئیتفاقیه‌یان له‌گه‌ڵیدا هه‌بووه که به‌درۆ خۆیان به دۆڕاندن بده‌ن تاوه‌کو له‌ناو تورکدا مه‌قامی موسته‌فا به‌رز بکه‌نه‌وه.\nچه‌ند مه‌رجێکێشییان به‌سه‌ردا سه‌پاند بوو که دوای وه‌رگتنی حوکم ده‌بێ:\nئه‌لفوبێ بگۆڕێ بۆ لاتینی.\nدین جیابکاته‌وه له حوکم.\nسه‌رپۆش قه‌ده‌خه بکرێ له دائیره ره‌سمییه‌کان.\nشه‌ریعه‌تی ئیسلام له دادگاکان، کاری پێنه‌کرێ.\nناوی محه‌مه‌د نه‌هێندرێ، هه‌موو محه‌مه‌دناوێ به مێمه‌ت ناونووس بکرێ و چه‌نده‌ها مه‌رجی تریش.\nدوای روخانی ده‌وڵه‌تی عوسمانی، موسته‌فا که‌مال له‌سه‌ر شانۆی سیاسی، به پاڵپشتی ئینگلیز، وه‌ک سیاسه‌تمه‌دارێکی تورک به‌ده‌رکه‌ووت.\nساڵی ۱۹۲٤ ئه‌م ده‌وڵه‌ته‌ی ئیمڕۆی تورکیا ڕاگه‌یاند و هه‌موو مه‌رجه‌کانی ئینگلیزی جێبه‌جێکرد. دواییش خۆی ناونا ئه‌تاتورک که مانای باوکی تورک ده‌دا.\nئه‌تاتورک مه‌یلی حیزایه‌تیی هه‌بوو و زۆر به‌توندیش به‌ربه‌ره‌کانی دینی ئیسلامی کرد،\nهه‌ستیشی به‌که‌می ده‌کرد به‌رامبه‌ر به ئه‌وروپا و هه‌وڵی ده‌دا خۆی لێیان نزیک بکاته‌وه. تورکیای به ده‌وڵه‌تێکی ئه‌وروپایی حسابکرد، که هه‌رچه‌ند له ۳% که‌متر له خاکی تورکیای ئیمڕۆ که‌وتۆته ئه‌وروپا.\nحیزێکی زۆڵ بوو به باوکی میلـله‌تی تورک، که ناونانی ئه‌م میله‌ته و ئه‌سڵی تورک خۆی له خۆیدا مایه‌ی سه‌رشۆڕییه.\nله زه‌مانی هارون ئه‌لڕه‌شید، ئاواره‌ی مه‌نگۆلی ڕوویان له به‌خدا ده‌کرد، ژنه‌کان سه‌ماکار و له‌شفرۆش بوون، پیاوه‌کانیش گه‌وادیان بۆ ده‌کردن. جاریه‌یه‌ک له دیوانی ڕه‌شید سه‌ما ده‌کا، هاڕون حه‌زی لێده‌کا، له قه‌ومیه‌ت و ئه‌سڵی ده‌پرسێ، پێی ده‌ڵێن که ئاواره‌یه و قه‌ومیه‌تی نیه به (الژین -ترك- وا بلادهم) ناویان ده‌هنێن، تورک له‌م (ته‌رک) ی بلاده‌وه هاتووه.\nله چه‌ند سه‌رچاوه‌یه‌کدا به‌رچاوم که‌ووتوه که گوایا چینییه‌کان ناوییان له تورک ناوه، ئه‌م بۆچوونه هیچ راستییه‌کی تێدا نیه چونکه له زمانی مارده‌رینی چین پیتی (ر) بوونی نیه و ئه‌م پیته‌ش به‌شێکی گرینگه له داڕشتنی وشه‌ی تورک.\nهاڕون جاریه‌که ده‌خوازێ و کوڕێکی لێی ده‌بێ. کوڕه گه‌وره ده‌بێ و ده‌بێته خاوه‌ن ده‌سه‌ڵات، به‌لای خاڵوانی ده‌شکێته‌وه و پارێزگاریان لێده‌کا.\nمه‌نگۆلیه‌کان له‌تاوی برسیه‌تی په‌یتا په‌یتا خاکی خۆیان به‌جێده‌هێشت وکۆچیان ده‌کرده ده‌وڵه‌تی عه‌باسی، له زۆربوون دابوون و پشتیوانیشیان لێده‌کرا، به‌م جۆره گۆڕیان بۆ خه‌لافه‌تی عه‌باسی هه‌ڵکه‌ند و به هێرشه‌که‌ی هۆلاکۆش، لاشه‌ی خه‌لافه‌ته‌که‌یان ناشت.\nچه‌ند قه‌بیله‌یه‌کی مه‌نگۆلی له ئاسیای بچووک، که ئیمڕۆ به تورکیا ده‌ناسرێ، نیشته‌جێ بوون. ئه‌وکاته ڕۆمی بێزه‌نتینی له‌وناوچه‌یه بوون. مه‌نگۆلی به‌ربه‌ر وه‌سه‌نی بوون، خاوه‌نی هیچ شارستانیه‌تێک نه‌بوون، له پاڵ دینی ئیسلامه‌وه ده‌یانویست شه‌رعیه‌ت به وڵاته‌که‌یان بده‌ن و ئیساڵه‌تێکی پێببه‌خشن، دینی ئیسلامی و ئه‌لفوبێی ئارامی کۆنییان له عاره‌ب هه‌ڵگرته‌وه. کولتوری نه‌ته‌وه خاوه‌ن شارستانیه‌کانی ناوچه‌که‌یان، وه‌ک نه‌ته‌وه‌کانی کورد، فارس، ڕۆم، ئه‌رمه‌ن و یۆنانیان داخیل به به‌ربه‌ریه‌تیه‌که‌ی خۆیان کرد. خه‌ڵکی موسوڵمانیان به‌دوای خۆیان دا و ده‌وڵه‌تی بێزه‌نتینیه‌کانیان ڕووخاند، ناوی شاری کۆسته‌نتیپۆلیسیان گۆڕی بۆ ئیستانبول و کردیان به پایه‌ته‌ختی ده‌وڵه‌ته‌که‌یان، به‌ناوی ده‌وڵه‌تی عوسمانی. خۆشییان به سوڵتانی موسوڵمانان حساب ده‌کرد.\nعوسمانیه‌کان میله‌تانی خاوه‌ن کولتوری ژێرده‌ستیان، به هه‌ڕه‌شه‌یه‌کی گه‌وره ده‌زانی بۆ سه‌ر هه‌بوونی خۆیان، په‌نایان برده به‌ر ڕه‌گه‌زپه‌رستی و شۆفێنیه‌ت تاوه‌کو له گێژاوی فاشیه‌تدا ڕه‌چه‌ڵه‌که ناڕه‌سه‌نه‌کیان گوم بێ. هه‌میشه هه‌وڵیشیان دا کورد، ئه‌رمه‌ن، بلگار و چه‌نده‌ها نه‌ته‌وه‌ی تر له‌ناوببه‌ن.\nجینۆسایدی ئه‌م گه‌لانه‌یان کرد به ئه‌رکێکی نه‌ته‌وه‌یی و له‌و ڕۆژه‌وه هه‌ر که به‌چکه تورکێ له‌دایک ده‌بێ، دوای هه‌موو قومێک شیر، یه‌کسه‌ر دوو قوم ڕه‌گه‌زپه‌رستیشی به ده‌میه‌وه ده‌کرێ.\nبێڕه‌سه‌نی تووشی کێشه‌ی کردبوون، خۆیان به‌خۆیان نه‌ده‌زانی که ره‌گوڕیشه‌یان ده‌گه‌ڕێته‌وه سه‌ر کێ، به‌به‌رده‌وام هه‌وڵیان ده‌دا ڕه‌سه‌نێ بۆخۆیان درووست بکه‌ن.\nله زه‌مانی سوله‌یمانی قانونی ئه‌وجا به خۆیان زانی که ده‌گه‌ڕێنه‌وه سه‌ر (ترکوا البلاد) کان و ی خۆیان ب تورک ناوزه‌د کرد، تێزه‌یه‌کیشیان بۆ ره‌چه‌ڵه‌کی تورک دروست کرد که گوایا گورگێکی بۆر -بۆزکورت- له‌گه‌ڵ ژنێ له‌سه‌ر فه‌روی شێر جووت بووه و ئه‌م نه‌ته‌وه‌یه‌ی لێ به‌رهه‌م هاتووه.\nتاکه میـلـله‌تیشن له جیهان، که به شانازیه‌وه ڕه‌چه‌ڵه‌کی خۆیان ده‌گه‌ڕێننه‌وه سه‌ر گورگ، گورگیش برای سه‌گه.\nجا له‌پشتی سه‌گن و دایکیشیان جاریه‌یه، باوکیان حیزێکی زۆڵی کافر، خۆشیان به دینێکه‌وه با ده‌ده‌ن که دینی عاره‌به، خاوه‌نی زمانێکی پاراو و کولتورێ نین، بێئه‌سڵ و فه‌سڵ و به‌ربه‌ر، وه‌حشی و به‌ڕه‌ڵا، نه ئاسیایی و نه ئه‌وروپایی، له خاکێکیش ده‌ژیه‌ن که خاکی ئه‌وان نیه.\nتێکه‌ڵه‌ی ئه‌م هه‌موو ناکۆکیه (ته‌ناقزه) تورکی لێ ئه‌نجام هاتووه که نه‌ک ته‌نها میله‌تێکی سه‌قه‌تی نه‌خۆشه به‌ڵکو ئافاتێکه له ناوچه‌که. گه‌ده‌یه‌کی بۆگه‌نه و هه‌ر ناوبه‌ناو که‌سانی وه‌ک ئه‌ردۆگان، ئه‌جوید و که‌مال موسته‌فا ده‌ڕشێنێته‌وه.\nله تورکیای موسوڵماندا، به ره‌وا ده‌بیندرێ گه‌ر موسوڵمانباوه‌ڕی وه‌ک ئه‌ردۆگان له ژێر وێنه‌ی ئه‌تاتورکی کافر سوێند به قوڕئان بخوا، له قه‌حپه‌خانه‌کان سه‌له‌وات بخوێندرێ و قه‌حپه بۆ چه‌ند ده‌قه‌یه‌ک ماره بکرێ که‌چی له سوچی مزگه‌وته‌کانیشیان نێربازی بکرێ. ئاساییشه لایان که کوردی موسوڵمان بکوژن له پێناوی وڵاته موسوڵمانه‌که‌ی تورک و هه‌ر مه‌لای موسوڵمانیش ته‌لقینیان بدا تاوه‌کو له‌و دونیا، ئه‌م موسوڵمانه کوردانه بچنه به‌هه‌شتی موسوڵمانه‌وه.\nئه‌م زبڵی سه‌ر گوفکه ده‌وڵه‌تی تورکیایه که له‌لایه‌ن هه‌تیمێکی بێئه‌خلاقی به‌ده‌وی بیابانی مه‌نگۆلیا درووست کراوه، ئه‌م وڵاته که‌لاکێکی بۆگه‌نه، به‌به‌رده‌وام ژیانمان ژه‌هراوی ده‌کا و بۆته دڕک بۆ گیانی ئێمه‌ی کورد.


پاشاکانی ئاسمان؛ 5 بەهێزترین هێزی ئاسمانیی ئێستای جیهان\n13/1/2020 03:21 PM\nویلایەتە یەکگرتووەکان/ هێزی ئاسمانی\nگرنگترین هێزی سوپای ویلایەتە یەکگرتووەکانی ئەمریکا، هێزی ئاسمانییەکەیەتی کە پێی ئەگوترێ USAF و بەرپرسی سەرەکیی ئۆپەراسیۆنە ئاسمانییەکانی ئەم وڵاتەیە، هەر لە هاویشتنی مووشەکی بالستیکەوە هەتا ناردنی کەشتی ئاسمانیی بۆ بۆشایی ئاسمان. ئەم هێزە خاوەنی زیاتر لە 5,600 فڕۆکەی شەڕکەرە و 312,000 کەس لەم بەشەدا چالاکن.\nویلایەتە یەکگرتووەکان/ هێزی دەریایی و چەکدارە تایبەتەکان\nهێزی دەریایی و چەکدارە تایبەتەکانی ویلایەتە یەکگرتووەکان کە بەهۆی گەورەیی و هێزەکایانەوە لەگەڵ یەک، دووەهەمین هێزی ئاسمانی جیهان پێک دێنن، خاوەنی زیاتر لە ٣٧٠٠ فڕۆکەی جۆربەجۆرن. لەم رێژەیە، 1,159 دانەیان فڕۆکەی شەڕکەر و 133 دانەیان فڕۆکەی هێرشبەر و 172 دانەیان فڕۆکەی چاوەدێری و 247 دانەیان فڕۆکەی گواستنەوە و 1,231 دانەیان کۆپتەرن.\nپاش رووخانی یەکیەتی سۆڤیەت، بەشێکی زۆر لە هێزی ئاسمانیی ئەم زلهێزە جیهانییە کەوتە بەردەستی روسیا و دەیان ساڵە لەم میراته گەورەیه چێژ وەردەگرێت. روسیا بەگشتی خاوەنی 1500 فڕۆکەی شەڕکەر و 400 دانه کۆپتەری سەربازییە. ئەم میراتە تا رادەیەک کۆن بوون و بەشێوەیەکی ئەوتۆ نوێژەن نەکراوەتەوە، بەڵام هێزی ئاسمانی روسیا سیستەمی کۆنتڕۆڵی بۆمبهاوێژی ئەتۆمی لەبەردەستداتە.\nسوپای رزگاریدەری گەلی چین لە دوو هێزی ئاسمانی پێک هاتووە. یەکەم هێزی ئاسمانی و دوووەم هێزی ئاسمانیی هێزی دەریایی. ئەم دوو بەشە بەگشتی خاوەنی 1321 فڕۆکەی شەڕکەر، 134 بۆمبهاوێژی قورس و فڕۆکەی گەیاندنی سووتەمەنی و هەروەها 29 دانه فڕۆکەی ئاگادارکردنەوەی خێرایە. سوپای چین هەروەها خاوەنی 700 دانه کۆپتەری شەڕکەرە کە زۆرینەیان لەباری تەکەنەلۆجیاوە لە ئاستێکی مامناوەنددان.\nژاپۆن لە پلەی پێنجەمی ئەم لیستەدا جێگیر بووە و خاوەنی زیاتر لە 300 فڕۆکەی شەڕکەرە. ئەم وڵاتە باشترین و پێشکەوتووترین فڕۆکە شەڕکەرەکانی لەئەمریکا کڕیوە و بەشێک لەم فڕۆکانه کە لەدەیەی 1980ـدا کڕدراون بریتین لە: 223 فڕۆکەی شەڕکەری F-15 یەک فڕۆکەکان و دوو فڕۆکەوانی DJ.


خەلیل دوای ٣١ ساڵ بە خێزانە راستەقینەکەی شاد دەبێتەوە\n2019-03-14 [10:41 AM]\nخەلیل دوای ئەوەی بەھۆی کیمیابارانی ھەڵەبجەوە لەگەڵ خێزانەکەیدا بەرەو ئێران ھەڵدێن، ئەوکات تەنھا ٩ مانگ دەبێت و لە شاری کرماشان دوای ئەوەی چارەسەری تەندروستی وەردەگرێت لە خێزانەکەی دادەبڕێت. پاش ٣١ ساڵ جارێکی تر بە خێزانەکەی لە ھەرێمی کوردستان شاد دەبێتەوە.\nخەلیل لەو ماوەیەدا لە ئێران لە لایەن خێزانێکی فارسەوە بەخێودەکرێت و ئەو راستییەشی لە ٢٠١٣دا پێ دەگوترێت، دوای ئەنجامی تێستی DNA دەردەکەوێت کە رەچەڵەکی دەگەڕێتەوە بۆ ھەڵەبجە و ئەوکات کەڵکەڵەی دۆزینەوەی خێزانە راستەقینەوەی لە ھەرێمی کوردستان دەکەوێت سەری.\nلە لێدوانێکدا خەلیل ئاماژە بەوە دەکات ئەو بەگەڕانەوەی زۆر دڵخۆشە بەچەشنێک کە ناتوانێت ئەو ھەستەی دەربڕێت و دەڵێت "ئەو ھەستانەم بۆ دەرنابڕدرێت. بیدەنگی جوانترین ھەستە کە نیشانی بدەم. ئێستا وشەکان لە ھەستە قوڵەکانمدا شاراوەن، بەڵام بەیەک وشە دەتوانم بڵێم خۆشەویستی نیشتیمان شتێکی تر".\nخەلیل دوای ئەوەی دەگەڕێتەوە ھەرێمی کوردستان و لەگەڵ باوکە بەخێوکەرەکەیدا سەردانی مەزاری باوکە کۆچ کردووە راستەقینەکەی دەکات و بەقولپی گریانەوە تاجەگوڵینە لەسەر قەبرەکەی دادەنێت.\nبەپێی گوتەی کەسە نزیکەکان لە باوکی راستەقینەی خەلیل، ناوبراو لەکاتی خۆیدا ئاماژەی بەوەداوە کە رۆژێک دێت کوڕەکەم سەردانی مەزارم دەکات، بەڵام ئەوکات بە فارسی قسە دەکات، ئەمەش وەک بەڵگەیەک بۆ ئەوەی کە ھەرگیز ئومێدی گەڕانەوەی کوڕە راستەقینەکەی لەدەست نەداوە.\nخەلیل ساڵح باس لەوە دەکات ئەو ئامادەیە کە ھاوکاری ئەو کەسانە بکات کە خەڵکی ھەڵەبجەن و لە کەسوکاریان ون بوون و داوا دەکات دادگاکان کاری خۆیان بکەن لەوبارەیەوە.\nئەحمەد برای خەلیل-ە و باس لەوە دەکات ئەو کاتەی دوای ١٦ی ئادار چوونەتە کرماشان خەلیل-یان لێ ون بوو، بەڵام چیتر نەیانزانی ئەو چی بەسەرھاتووە.


ژنێکی عێراقی دەگری دوای ئەوەی هێرشە خۆکوژیەکەی بینیبوو لەکاتێکدا لە شاری کۆنی موسڵ هەڵده‌هات له 23 حوزەیران. [ئەحمەد روباعی/ئاژانسی فرانس پرێس]\nخۆکوژێك خۆی تەقاندەوە، هەینی (23حوزەیران) لەناو ئه‌و مەدەنیانه‌دا کە هەڵدەهاتن لە شاری کۆنی موسڵ، ئەو شوێنەی ئەفسەرەکان دەڵێن هێزە عێراقیەکان پێشڕەویی تیادادەکەن لە دژی توندڕەوەکان کە بەرگرییەکی توند به‌ڵام نائومێدانه دەکەن.\nئەحمەد هاشم، کارمەندێکی تەندروستی به‌پله‌ی رائید لە سوپای عێراقدا، لە نەخۆشخانەیەكی مه‌یدانیه‌وه به ئاژانسی فرانس پرێسی وت هێرشەکە لە گەڕەکی مەشاهدە لە به‌شه دێرینه‌كه‌ی شاره‌كه‌دا روویدا.\nوتی: "12 کۆژراو لەگەڵ زیاتر لە 20 برینداریان بۆ ئەم نەخۆشخانەیەی ئێمە هێنا و لە ناویاندا منداڵ و ژن هەن."\nعەقیدێكی سوپا لە فیرقه‌ی 16 ی پیادە وتی زۆر زەحمەتە ژمارەی تەواوی قوربانیەکان بزانن لەبەرئەوەی ناوچەکەی هێرشەکەی لێکراوە بەتەواوەتی پاکنەکراوەتەوە.\nوتیشی: "خۆکوژەکە دزەیکردبووە ناو گروپێك لە ئاوارەکانه‌وه و لەناویاندا خۆی تەقاندەوە پێشئەوەی بگەنە هێزەکانی ئێمە."\nبە هەزاران مەدەنی شاری کۆنی موسڵیان بەجێهێشتووە لەوکاتەوەی هێزەکانی عێراق دژوارترین هێرشیان تاکو ئێستا به‌رپاكرد لە دژی "دەوڵەتی ئیسلامی" (داعش).\nنزیکەی 100,000ی دیکە به‌گیرهێنراون لەلایەن توندڕەوەکانەوە، کە بەکارهێنانی مەدەنیەکان وەك قەڵغانی مرۆیی به‌سه‌كی سه‌ره‌كیی بەرگریکردنیانه لە شارە کۆنەکە.\nهێزەکانی ئاسایش ترسیان له‌وه هەیە ئەندامە عێراقیەکانی داعش هەوڵبده‌ن لە تەڵەی مه‌رگی شارە کۆنەکە هه‌ڵبێن بە خۆخزاندنەناو دانیشتوانەکەوە، لەکاتێکدا چیچانی و فەرەنسی و چەکدارە بیانیەکانی دیکە دەمێننەوە بۆ گوڕدان بە دوا هێرشە خۆکوژیەکان.\nبەڵام هەینی سەرۆك وەزیرانی عێراق حەیدەر عەبادی وتی تەنیا چەند رۆژێك ماوە موسڵ بەتەواوەتی بکەوێتەوە دەستی هێزە عێراقیەکان.\nعەبادی لە بەیاننامەیەکدا دوای کۆبونەوەی لەگەڵ ئەفسەرە پلە باڵاکانی سوپای عێراق و ئه‌و فەرماندانه‌ی سه‌رپه‌رشتیی رزگارکردنی موسڵ دەکەن، وتی: "راگەیاندنی کۆتایی داعش لە موسڵ سەرکەوتنێکی گەورە دەبێت و چەند رۆژێکی دیکە روودەدات."\nسەرۆکی پۆلیسی فیدراڵ، فەریق رائید شاکر، بە دیارونای وت: "چەکدارانی داعش گەمارۆدراون و یان دەکوژرێن یان دەستگیردەکرێن، چونکە فیشەکیان پێ نامێنێت."\nعێراقیەکان سەرکەوتنی زیاتر لە موسڵ تۆمار دەکەن\nپۆلیس سەرکردەیەکی باڵای داعش دەکوژێت له روبه‌ڕوبوونه‌وه‌دا لە موسڵ


لەوەتای قەیرانەسیاسی و داراییەکانی هەرێمی کوردستانی عێراق دەستیان پێکردووە، لایەنە سیاسییەکانی هەرێم دەیان کۆبوونەوەی جۆراوجۆریان لەسەر ڕەوشەکە کردووە و وەک دەڵێن بە مەبەستی چارەسەرکردنی قەیرانەکان.\nبەڵام تا ئێستاشی لەگەڵدا بێت هیچ یەکێک لەو کۆبوونەوانە نەبوونەتە مایەی ڕەواندنەوەی نیگەرانییەکانی خەڵک لە هەرێم، هەرچەندە زۆرێک لە بەشداربووانی کۆبوونەوەکان بەردەوام ڕەوشی دانوستاندنەکانیان بە ئەرێنی ناودێر دەکەن.\nوەک چۆن نەبوونی متمانە بە یەک کردن لە نێوان پێنج لایەنە سیاسییەکانی هەرێمی کوردستاندا بە هۆکارێک دەبینرێت بۆ نەگەیشتنە ئەنجامێکی ئەرێنی، ئاوەهاش وەک دەگوترێت نەبوونی خواستێکی ڕاستەقینە بۆ چارەسەرکردن بەشێکی تری ئاڵۆزیەکەیە لەو سۆنگەیەوەی بەرژەوەندییە حیزبییەکان بەردەوام لە پێش بەرژەوەندییە گشتییەکانەوە دانراون و ئەوەی لە کۆبوونەوەکاندا باس دەکرێن و جەختیان لێدەکرێنەوەبەرژەوەندی حیزبەکانە نەک بەرژەوەندییەکانی ئایندە و دانیشتوانی هەرێمی کوردستان.\nلە هەمان کاتیشدا ئاستی بێ متمانەیی شەقامی کوردی بە لایەنە سیاسییەکانیش بە شێوەیەکی بەرچاو کەمی کردووە.\nبەڵام ئەو بێ متمانەیی و بێزارییەی ڕای گشتی لە هەرێم نەبوونەتە ڕێگر لەبەردەم هەوڵی تری خەڵکدا. ئێستا هەوڵێک هەیە بۆ جێگیرکردنی پڕۆژەیەک بۆ مۆرکردنی پەیماننامەیەکی نیشتمانیانە لەسەر ئاستی هەرێم.\nئامادەکارانی ئەم پڕۆژەیە دەڵێن دەشێت ئەم پەیماننامە نیشتمانیە ئەگەر کرا یارمەتیدەرێکی ڕاستەقینە بێت بۆ هەر هیچ نەبێت ڕەواندنەوەی تارماییەکانی نیگەرانی و دوودڵی کە لە ئێستادا باڵی کێشاوە بە سەر هەرێمەکەدا. لە ئایندە ڕوانین بەشێکی تری ئەم پڕۆژە نیشتمانیەیە لەم ڕەوشەی ڕۆژهەڵاتی ناوەڕاستدا کە پەرەسەندنەکان لەم ناوچە پڕ لە کێشمەکێشەی جیهاندا وەک دەگوترێت چاوەڕواننەکراو و تیژڕەویشن.\nئایا هەر تەنها کۆبوونەوەی دوو قۆڵی یان پێنج قۆڵی دەبنە مایەی چارەسەرکردن؟\nئایا (پارتی، گۆڕان، یەکێتی، یەکگرتوو،کۆمەڵ) چەندێک ئامادەی چارەسەرن بۆ قەیرانەکانی هەرێمی کوردستان؟\nئایا هەوڵەکان تەنها بۆ چارەسەرییەکی کاتییە یان هەمیشەیی؟\nئایا مۆرکردنی پەیماننامەیەکی نیشتمانیانە لە نێوان ئەم لایەنانەدا چەندێک گرنگە؟\nئایا دەرفەت چەندە پەیماننامەیەکی نیشتمانی ببێتە پڕۆژەیەک بۆ هەموو لایەنەکانی کوردستان؟\n(شەماڵ ئەحمەد) پسپۆڕی زانستە سیاسییەکان لە بەرنامەی ئەم هەفتەیەی (لەگەڵ ڕووداوەکاندا) وەڵامی ئەم پرسیارانە و پرسیار و سەرنجەکانی ئێوەی ئازیزیش دەداتەوە:


تەکنەلۆژیای کڵاود، تەنها چارەسەر بۆ گرفتی وەرگرتنەوەی نمرەکانی سەر بە وەزارەتی پەروەردە\nزۆرێک لە قوتابیان، لە کاتی بڵاوکردنەوەی نمرەکانی بەکالۆری بەو پەڕی دڵەڕاوکێوە و بە خێرایی دەچنە سەر کۆمپیتەرێک و سەردانی ماڵپەڕی ئەزموونەکان دەکەن بۆ ئەوەی نمرەکانیان وەرگرنەوە، بەڵام لە جیاتی بینینی نمرەکانمان، دڵەڕاوکێیان بۆ زیاتردەبێت بەوەی کە ئەم وێبسایتە هەرگیز لە کاتی بڵاوکردنەوەی نمرەکاندا بەردەست نییە! بۆیە سەرەڕای ئەو هەموو دڵەڕاوکێیەی کە هەیانە، قوتابیان بە دیار کۆمپیتەرەکانەوە دادەنیشن و بەردەوام ڕیفرێشی ئەو پەڕەیە دەکەن، بە ئومێدی ئەوەی لە کاتێکی نزیکدا بکرێتەوە و نمرەکانیان وەربگرنەوە.\nئەگەر لەم حاڵەتەدا بپرسین کە ئایا هۆکار چییە ئەم ماڵپەڕە ناکرێتەوە، ڕەنگە زۆرێک لە خەڵکی بەبێ هەبوونی زانیاری تەواو بڵێن هۆکاری نەکرانەوەی ماڵپەڕەکە ئەوەیە کە ژمارەیەکی زۆر لە قوتابیان لە هەمان کاتدا خەریکی کردنەوەی ماڵپەڕەکەن و ماڵپەڕەکە توانای وەڵام دانەوەی ئەو ژمارە زۆرەی نییە لە یەک کاتدا.\nئەگەر بە وردی سەرنجێک لەو وەڵامەی سەرەوە بدەین، هەست دەکەین ئەو وەڵامە پشت بەستوو نیە بە تێگەیشتنێکی دروست بۆ تەکنۆلۆژیا و شێوازی کارکردنی سیستەمە ئەلکترۆنیەکان. بۆ زیاتر تێگەیشتەن لەو بابەتە نمونەیەکی سادە دەهێنینەوە. بەپێی زانیاریەکانی ماڵپەڕی internetlivestats ، کە تایبەتە بە کۆکردنەوەی داتا لەسەر ماڵپەڕەکانی ئینتەرنێت، ماڵپەڕی بەناوبانگی گووگڵ لە هەر چرکەیەکدا ٤٠،٠٠٠ کرداری گەڕانی پێ ئەنجام دەدرێت کە دەکاتە تەواوی ٣.٥ ملیار گەڕان لە هەر ڕۆژێکدا.\nئێستا ڕەنگە تۆ بپرسیت کە ئایا چۆن ماڵپەڕەکان توانای وەڵامدانەوەی ئەو هەموو داواکاریانەیان هەیە بەبێ ئەوەی بوەستن و لەکاربکەون. بۆئەوەی وردتر لە شێوازی کارکردنی ماڵپەڕەکانی ئینتەرنێت تێبگەین پێویستە زانیاری سەراتاییمان لەو بوارەدا هەبێت.\nماڵپەڕەکانی ئینتەرنێت لە کۆمپیوتەری تایبەت دادەنرێن کە بەستراونەتەوە بە ئینتەرنێتەوە و پێیان دەوترێت (وێب سێرڤەر).سێرڤەرەکانیش وەڵامی ئەو داواکاریانە دەدەنەوە کە سەردانکەرانی ماڵپەڕەکان داوای دەکەن. جا توانای وەڵامدانەوەی سێرڤەرەکانیش بەستراوەتەوە بە پێکهاتەی هاردوێر و نێتۆرکی سێرڤەرەکانەوە. گرنگترین پێکهاتەی هاردوێری وێب سێرڤەرەکانیش بریتین لە ڕام (RAM) و پڕۆسێسەر(CPU) و باندویس (Bandwidth). واتە هەتاوەکو ڕام و پڕۆسێسەر بەهێزتر بێت، وێب سێرڤەر توانای وەڵام دانەوەی ژمارەیەکی زیاتری داواکاری سەردانکەرانی دەبێت. ئێستە ڕەنگە تۆ لە ناختدا دەرەنجامێک بکێشیت و بڵێیت کەواتە بۆیە ماڵپەڕی نمرەکانی تاقیکردنەوەی بەکالۆری ناکرێتەوە، هۆکارەکەی ئەوەیە کە وێب سێرڤەری ئەو ماڵپەڕە لە ئاست ژمارەی داواکارییەکان نییە. بەڵێ! دەرەنجامەکەت دروستە. ئێستە ئەگەر لێت بپرسم کە ئایا چارەسەر چییە؟ بەدڵنیاییەوە دەڵێیت کە پێویستە ڕام و پڕۆسێسەری سێرڤەرەکە بگۆڕدرێت و بەهێزتر بکرێت. منیش پێت دەڵێم کە ئەمە چارەسەرێکی باشە، بەڵام باشترین نییە.\nباشترکردنی سێرڤەر تێچووی دارایی هەیە و پێویست دەکات لەسەر حکومەت کە بودجەیەکی زیاتری بۆ تەرخان بکات. ئەمە لە کاتێکدا ماڵپەڕی پیشاندانی نمرەکان لە ماوەی ساڵێکدا تەنها چەن ڕۆژێکی کەم پێویستی بە تواناکانی ئەو سێرڤەرە بەهێزە دەبێت و جگە لەو چەند ڕۆژە، تەواوی ساڵەکە تواناکانی ئەو سێرڤەر بەهێزە بەکارنایەت و بەفیڕۆدەچێت. کەواتە دەگەینە ئەو دەرەنجامەی کە ئەمە جگە لە بە فیڕۆدانی توانی سێرڤەرەکە، لە هەمان کاتیشدا بە فێرۆدانی پارەیەکی زۆریشە و زیانی ئابووری هەیە.\nباشە ئەبێ باشترین چارەسە چی بێت بۆ ئەم كێشەیە؟ چۆن بتوانین بە بێ بە فیڕۆدانی پارە ئەم کێشەیە چارەسەربکەین؟ چۆن بەیەکجاری کۆتایی بهێنین بە کێشەی نەکرانەوە و وەستانی ماڵپەڕەکانمان؟\nکۆمپانیای بەناوبانگی مایکرۆسۆفت هەر زوو بیری لەم کێشەیە کردوەتەوە و هەوڵی داوە کە چارەسەرێکی نموونەیی بۆ ئەم کێشەیە بدۆزێتەوە. چارەسەرەکە خۆی دەبینێتەوە لە خزمەتگوزاریەک کە پێی دەوترێت Microsoft Azure .Microsoft Azure بریتیە لە خزمەتگوزاری cloud کە ناسراوە بە (هەورەکان).\nلە خزمەتگوزاری هەورەکاندا، کۆمپانیایەک هەڵدەستێت بە دابینکردنی کۆمپیوتەر و سێرڤەری زۆر بەهێز و فراوان و بەکارهێنەران هەڵدەستن بە بەکرێ گرتنی بەشێک لەو سێرڤەرانە و کارەکانی خۆیانیان پێ جێبەجێ دەکەن بەبێ گوێدانە وردەکاری پشت ئەو سێرڤەرانە. واتە بەکارهێنەر پێویست ناکات کە بزانێ ئەم کۆمپوتەرانە چۆن و بە چ ڕیگەیەک بەستراونەتەوە بەیەکەوە.\nMicrosoft Azure کۆمەڵێکی زۆر لە خزمەتگوزاری پێشکەش بە بەکارهێنەران دەکات، لە ناویاندا دابینکردن و پێشکەشکردنی تواناکانی وێب سێرڤەر. ئێستە ڕەنگە بپرسیت کە ئایا جیاوازی Microsoft Azure چییە لەگەڵ ئەوەی کە خۆت سێرڤەرێکی تایبەتمەندت هەبێت.\nئەگەر بە وردی لە Microsoft Azure تێبگەین دەبینین ژمارەیەکی زۆر جیاوازی هەیە لە نێوان Microsoft Azure و سێرڤەرە ئاساییەکاندا. ئەمانەی لای خوارەوە هەندێکی کەمن لەو جیاوازی و تایبەتمەندییانەی کە Microsoft Azure پێشکەشی بەکارهێنەرانی دەکات:\nفراوان بوون و بچووکبوونەوە: لەگەڵ Microsoft Azure، بە پێی قورسای لەسەر ماڵپەڕەکەت، توانای سێرڤەرەکەت ئەگۆڕدرێت کە ئەم سیفەتەش پێی دەوترێت ئیلاستیسیتی Elasticity . واتە هەر کاتێک قورساییەکی زیاتر لە توانای سێرڤەرەکەت خرایە سەر وێبسایتەکەت،Microsoft Azure بڕێکی زیاتر لە ڕام و پڕۆسێسەر دەخاتە سەر سێرڤەرەکەت ئەمەش لە پێناو ئەوەی ڕێگە نەدات کە وێبسایتەکەت لەکاربکەوێت. وە بە پێچەوانەشەوە کاتێک کە قورسایی لەسەر وێبسایتەکەت کەمبوویەوە یاخود نەما، توانی سێرڤەرەکەت بۆ دادەبەزێنێتە بارێکی گونجاو و شیاو کە نەبێتە هۆی بەفیڕۆدانی هیچ جۆرە سەرچاوەیەک. شایەنی باسە، ئەوەی وا لە Microsoft Azure دەکات ببێتە باشترین بژاردە ئەوەیە کە Microsoft Azure بە پێی بەکارهێنان پارە لە بەشداربووانی وەردەگرێت. واتە هەروەکو سیستەمی کارەبای ماڵان، چەند بەکاربهێنرێت، ئەوەندەش پارە دەدەیت. بۆیە Microsoft Azure کلیلی رزگاربوونە لە بەفیڕۆدانی توانای بەکارنەهاتووی سێرڤەرەکان و هاوکات بڕێكی زیاتری پارە دەتوانرێت پاشەکەوت بکرێت و سەرچاوە داراییەکان لە بە فیڕۆچوون ڕزگار دەکرێن.\nوریاکردنەوە و ئاگادارکردنەوەی پێشوەختە: سیستەمە کۆمپیوتەریەکان پێویستیان بە چاودێری و ئاگاداربوونی بەردەوام هەیە. پێویستە کەسانێک بە بەردەوامی چاودێری توانا و پێرفۆرمانسی سیستەمەکان بن و چارەسەری کێشەکان بکەن . واتە هەر کێشەیەک لە سێرڤەرەکەتدا ڕووبدا، پێویستە ئاگاریبیت و بە زووترین کات چارەسەری بۆ بدۆزرێتەوە و سیستەمەکە لەو کێشانە رزگار بکەیت. لەگەڵ Microsoft Azure و خزمەتگوزاری Monitoring Alert، بە بەردەوامی ئاگادار دەکرێیتەوە لەو کێشانەی ڕووبەڕوی سیستەمەکەت دەبنەوە . واتە لە کاتی خاو بوونەوە و باش کارنەکردنی سیستەمەکەدا، بەڕێوبەری سیستەمەکە پێشوەختە بە ئیمەیڵ ئاگاداردەکرێتەوە لەو کێشانەی لە سیستەمەکەدا ڕوویانداوە و بەڕێوبەری سیستەمەکە دەتوانێت بە زووترین کات کێشەکان چارەسەربکات پێش ئەوەی ئەو کێشانە ببنە هۆکاری وەستانی سیستەمەکە.\nئەمانە هەندێکن لە سیفەتە جیاکەرەوەکانی Microsoft Azure کە وا دەکات بیر لە گۆڕینی سیستەم و سێرڤەرە کۆنەکان بکەینەوە و بەرەو Microsoft Azure هەنگاو بنێین.\nئێستە بیربکەرەوە کە ئەگەر سیستەمی وەرگرتنەوەی نمرەکان لەسەر Microsoft Azure بێت، چەند کێشە و دڵەڕاوکێ و بەفیڕۆدانی دارایی کەم دەبێتەوە بەهۆی توانە سەروڕهێنەرەکەی Microsoft Azure لە فراوانبوون و بچووککردنەوەی سەرچاوە کۆمپیوتەریەکاندا. بەم شێوەیەش هەردوو چینی قوتابیان و حکومەتیش قازانج دەکەن و تەواوی کێشەکانی ڕابردوو لە سیستەمەکەدا چارەسەردەکرێن.


ڕێبەندان ڕێبەرو ڕێنوێنە، مەلا برایم مەجید پوور – pmnews\nکورد زاتەن ئاشقی ئازادی نیشتمان و سەر بەخۆیی گەلە. لە دووی ڕێبەندان دا دڵە پڕ لە خۆشەویستی زێدو ئازادیەکان، پڕ لە وەفا و ئەوینەکان یەکیان گرت و ئاگری ئەوینی ڕزگاری نیشتمان و سەربەخۆیی بە جۆرێک بڵێسەی ئەستاند\nکە سەرمای ڕێبەندانی کردە مەنجەنیق و ئاسەوارەکانی دوژمنی پێ سوتاند. لەو ئاسمانە ڕەش وتاریک و تەپو توماناویەی کە دوژمن کوردستانی پێی داپۆشیبو، شەماڵێ ئازادی هەڵی کرد و ڕایماڵی و مانگی سەربەخۆیی کوردستان زەوی و ئاسمانی نەخشاند.\nکەش و هەوای سەردەم وهـەل و مـەرجی کوردستان و چۆنیەتی پـێکهاتنی کۆمـار بابەتێکی ورد و قوڵە و کات و سات و لێکدانەوەی ئاکادێمی دەوێ کە لێرەدانا گونجێ. ئەوەی گرینگ و جێگای سرنجە هەڵوێستی ژیرانە و بوێرانەی پێشەوا و هاوڕێیانیەتی کە لەو چوارچێوە بەرتەسکە داو لەو کەش و هـەوا تـەماویەدا کۆمار ڕادەگەێێنن . ٢ی ڕێبەندانی ١٣٢٤ی هەتاوی واتە ٧٥ ساڵ لە مەو بەر بە سەدان هەزارکەس لە خەڵکی کوردستان لە هەمو لایەکەوە ،لە ماکۆوە بگرە هەتـا دەگاتـە سایـنـقـەڵاو بگرە سنە و کرماشآن و هێندێک کەسیش لە بەشەکانی تری کوردستان لە چوار چرای مەهابـاد لـە مێتینگێکی جەماوەریـدا بـەشداری ڕاگەیاندنی کۆمـار دەکـەن کـە بـە شێوەیەکی کەم وێنە سەربەخۆیی گەلی کوردستان ڕاگەێێندرا .\nهەر چەند تەمەنی کۆمار زۆر کورت بوو بەڵام لەو تەمەنـە کورتـەدا تـوانی مێژویەکی پڕ لە شانازی و سەروەری بۆ نیشتمان وگەل بە جێی بێڵێێ . پـڕۆسە و بەرنامە هەمیشەییەکانی بۆگەل وەک خوێندن بە زمانی زکماکی و کلتورو کەلەپـور و ڕۆژنامەو گۆوار و ئاڵا و سرودی نەتەوایەتی و هیتر هەمویان مـزگێنی ئـازادیان دەگەیانـد. ناسین و ناساندنی مافی ڕەوای ژنان پێک هێنانی یەکیەتی ژنان و لاوان لـەو سەردەمـیدا شاکارێکی بێی وێنە بـوون. شێوەی خەباتی گەلەکەمان لە جۆرێ ڕێبەرایەتی تاکە کەسی گۆڕدرا بۆ جۆری مۆدێڕن و سەردەمیانە و پێشکەوتوانە کە لەو ڕۆشدا شان بەشانی دنیای پێشکەوتو دەڕوا.\n٢ی ڕێبەندان ڕۆژی ئازادی و نواندنی ئاواتەکانی لە مێژینەی گەلی کوردە. ڕۆژی زاڵبونی مافی نەتەوایەتیە بەسەر رەگەزپەرستی و دەمارگرژی فکری و بەرچاو تەنگی و خۆ پەرستیدا. ڕۆژی ڕاپەڕینی گەلێکی مافخوراوە لە دژی سەرەڕۆیی دیکتاتۆریدا. مەشخەڵێکە هەر چوار پارچەی کوردستانی ڕۆناک کردوە. کارتێکەری ئەو ماوە کورتەی سەربەخۆیی ئەوەندە کارا و بە گوڕو تینە کە پاش ٧٥ ساڵ هەر لەبەر چاوان و لەسەر زمـانـان و لـە نـاو دڵان دایـە. ڕوحی قازی و شەهیدانی ڕیبازی کۆمار وەک ئەستێرەی گەلاوێـژ و مـانگی چاردە بـە ئاسمانی کوردەواریدا دەخولێنەوە بیر هزرو ڕێگای ڕێبوارانی نوێی دەکەنەوە.\nکاتێ سـەیـری نـاو و نـاوەرۆک و کەش و هـەوای وەرزەکانی سـاڵ دەکەی دوو وەرزی سارد و سەڕ و پڕ لە حەماسە و کارەسات و ڕوداوی مەزنی تێدا دیارە. لە سەرماوەزدا دەستەچیلەی ئاگری شۆڕش و ڕاپەڕێن دابین کراوە. پێشمەرگە ئەو گیان بەخت کردوەی کە خۆی بۆ کردنە قوربانی لە ڕێێ ڕزگاری نیشتمان و گەل نەزر کردوە و بەڵێنی یامەرگ یان سەرکەوتنی بەگەل داوە. لە دووی ڕێبەنـدانـدا کۆمـاری کوردستان ڕاگەێـێـنـدراوە ئـاڵای سێ ڕەنگی کوردستان هەڵکراوە. لە وەرزێک دا کە بەهۆی بەفرو سەرما و سۆڵ هەموو جوڵەیەک ڕادەوەستێ گەڵی ڕۆژهەڵاتی کوردستان بە ڕێبەری پێشەوا قازی محەممەدی نـەمر گرینگترین و بایخدارترینی هەنگاوی مێژوی گەلی کوردی هەڵێناوە . ئەو دەست پێکردنە لەو کاتە هـەستیارەدا پێمان دەڵـێی کاروانی خەبـاتی گەلی کـورد دەبـێی لـە کاتـێـکدا وەڕێ کەوێ کە خەڵکیتر توانای وەڕێ کەوتنیان نەماوە! ڕەوتی خەبات بۆڕزگاری سەرما و گەرما ناناسێ و دەبێ لە هیچ مەترسی وبەر بەستێک سڵ نەکا و بەرەو ئامانج باژوێ. هـیچ کۆسپ و تـەگەرەیـەک نـەی وەستێنێ، لـە بـەرانبەر هـیچ بـەرهەڵستێک نـەوەستێ و دانـەمـێنێ. پێشەوامـان بـەکردەوە نـیشانی داویـن کە بڕێاری مەزن وگرینگ لە مەترسیدارترین کاتوسات دا دەبێی بدرێن ومەزنترین قوربانیشی بۆ بدرێی وخۆشی پێشەنگی بوو. ئەوەی پێشەوامان کردی نەک هەر دنیای ئازاد ئیقراری پێدەکا ، بەڵکو دوژمنی داگیر کەریش نەیتوانیەوەو ناتوانی حاشای لێبکا و لـە گەورەیـیەکەی کەمکاتەوە هـیچ بـەڵکو لـەماوە ( ٧٤ ) ساڵ دا زۆرترین سەرمایەی خەرج کردوەو زۆرترین جێنایەتی دەرهـەق بـە گەلەکەمان ئەنجام داوە، کە چی ئاڵا هەر شەکاوەیە و ڕێباز پڕ ڕێبوارەو ئـامانج هەر وەک خۆی پیرۆزەو بەڕیزەوە درێژەی پێدراوە. ڕیبوارانی ڕێگای قازی و شەهیدان بە گوڕو تین وئیمانێکی بەهێزوە بەردەوامن بۆ چرکەساتێک وازیان نە هێناوە و بە نرخترین قوربانیشیان لەو ڕیبازەدا پێشکێشی بارەگای گەل کردوە.\nکاتێ دەڵـێم دوژمـن ناتوانێ حـاشا لە کوردو کۆمـارو پێشمـەرگەو ئـاڵاکەی بکا، دەبێی بزانن و بشپرسن ئـەگەر لـەوانـە زەنـدەقی نـەچوە ئـەدی بۆچی ئەوهەمو پاسدارو بەسیج و سوپایەی لە کوردستان مۆڵ داوە؟! ئەوهەمـو جاش و سیخوڕو خۆفـرۆش تـەنـانـەت قـەڵـەم فـرۆشی بـۆ دژایـەتی کێی پـێک هـێناوە؟! ئـەوانەو زۆریتریش دەیسەلمێنن ڕێبازی قازی و شەهیدان لە لایەن ئـەویندارانی کۆمارو ئاڵا، بـە هـیـمەت و لـە خـۆ بـردویی پێشـمەرگە قـارەمانـەکان پـڕ ڕێبـوارە و بـۆ چرکە ساتێکیش نەوەستاوەولە بیر نەکراوە . بڕوانە هەست و سۆزی کوردایەتی بە جۆرێک دەگەڵ خوێن و گۆشتی تاک تاکی گەلەکە مـان جگە لـە خـۆ فـرۆش دۆڕاوەکان، تێکەڵاوە لە دەرفەتی لە بـاردا خـۆی دەنـوێـنێ. نـمـونـەی بـەرچاوو جێگای ڕیزو شانازی شێرە ژنی کوردە کە دڵنیام نـەکۆماری دیوەو نـە لـەهـێچ قوتابخانەیەکیش بەکوردی دەرس پێی کوتراوە ( زارا مەحەممەدیە) لە حاڵێکدا بەرەو بەندیخانەی دەبەن و( ٥) ساڵ بەندیان بۆ بڕیوەتەوە لە کاتی ماڵ ئاوایی لە هاوسەرو بنەماڵەو دۆست و ئاشنایان دا بە زەردەخەنەی سەر لـێـوانـەوە دەڵێ : (قوربەسەر ئەو دوژمنەی هیوای بە بەندیخانەیە ) ئەوە چرای کۆمارە بەرچاوی ڕوناک کردوە ،لەرەی ئاڵایە دڵی دوژمـنی داگـیر کەری لـەرزانـدوەو زارای لـە سەر هەڵوێستی مکوڕکردوە. ورەی پێشمەرگەیە زەندەقی دوژمنی بردوەو ئیمان و غیرەتی کوردانی بەهێز کردوە. ئەوە دایـکی کوردە ڕۆڵـەی کوردی زگماک بـە شـۆڕشگێڕ بـار هـێـناوەو پـەروەردە کردوە. ئەوە دایکی کوردە مـنداڵەکەی بـە ژەکی کوردایـەتی فـرچک داوە. ئـەوە ورەوغیرەتی پێشمەرگانەیە بە زمانی ژنە کورد، لە گولە تیژتر سینگی دوژمنی پێکاوە. زاراوحەیدەرمان زۆرن کە خۆیان لە پێناوی ئامانجیان ناوە.بەڵێ دووی ڕێبەندان پیرۆزترین ڕۆژی مێژوی ڕۆژهـەڵاتی کوردستان وسەرجـەم گەلی کوردستانـە، واقعـیـەتێکی مـێژوییە بـۆ کورد سەلمێندراوە. دوژمن هـیچ ، هەرچی ئێرەیی بەرو دۆڕاوەکان خراپی باس بکەن بەکەمی بگرن ، بـەڵام مـێژو نـیشانی داوە نـە خراپـەونـەکەمە وچرایـەکی مەشعەلدارە هـەروا بـەگەشی دایـیـسێ و ڕونـاکی بـەدەورو بـەری خۆشی داوە. با ئەدیبان ونۆسەرانی نەدۆڕاوی کورد ئەوڕاستیە مێژوییە وەک خۆی بنوسنەوە وبیدەنە دەستی نـەوەی نـوێی تـا بە شێوەی زانستی ئەوڕۆیانە کاری لەسەربکەن بۆدونیای خۆیی ودەرەکی ڕون کەنەوە.با نیشانی بدەن کوردمێژویەکی خوێناوی ولە هەمان کاتدا پڕلە سەروەری وشانازی هەیە، لە زۆرتۆفانی دوژمنان سەری دەکردوە، ملکەچی دوژمنان نەبوەو سەری شۆرنەکردوە ،بەردەوامەو نە بەزیوە وماندوش نەبوە. بۆیە دەڵێم 🙁 کەس نەڵێ کورد مردوە کورد زیندوە) مادام کورد زیندوە حورمەت عەزەمەتی ئاڵاو کۆماری بە وەفـاداری گـەل ولـە خـۆبـردویـی پێشـمەرگە جەربەزەکان وخـوێنی ڕۆڵە قارەمانەکانی گەلەکەمان وەک بیل بیلەی چاوەکانی پارێزراوە . سەرئەنجامی هەموخۆڕاگری وقوربانیدانێک سەرکەوتنە، ئەوەش مێژوشایەدی لە سەرداوەوسەبتی کردوە. بەڵێی ڕێبەندان ڕێبەروڕێنوێنە، پێشەنگی کاروانی خەباتوقوربانی دانە ئاواتی گەل وسەرجەم ئـازادی خوازانـە. چەقڵی چاوی دوژمنانە. هـیوایـەکە لەدەرونـی تـاکەکانی کـورد دا سـەبـت کـراە. ئـەوەی دەبێ لـەو یـادە پیرۆزەدا وەک گەلەیی لەخۆمانی بکەم ئەوەیە کە بۆچی تا ئێستا ئامانجی دووی ڕێبەندانمان وەدی نەهێناوە ؟بـۆچی تائێستاش کوردستان هەربەداگیرکراوی ماوە؟ هۆی زۆرن گرینگترینیان بەڕای من ئـەوەیـە کە ئێمە هـۆکاری ئەسڵی سەرکەوتنمان وەپاش داوە. ئێمە وەک پێویستە پشتمان بەخۆمان وبەیەکترنەبەستوەوبەرنامەیەکی یەک دەنگمان بۆخۆمان دانەڕشتوە. کەلەبەرمان لـە نێودروست بـوەو دوژمـنیش لـەوێـڕا زەفـەری پـێمان بـردوە.سەیـری دووی ڕێبەندان بکەن چۆن هەموچین وتوێژەکانی کوردستان دەست لە ناودەست کۆمار ڕادەگەێـێنن ! بەڵام کاتێک دەستی یەکتر بەردەدەن کۆمارەکەمان لێی دەڕوخێنن. ئـەوە دەرسی مێژویە هـەرکەس فـێـری نـەبـوبێ ولـە بـیـری کردبێ خـەسارێکی گەورەی لەخۆی وگەل نیشتمان داوە. دەبا ئەوڕێبەنـدانـە بـکەینەوە کلیلی دەرگا داخراوەکان،چرای ڕوناکیدەری شـەوەزەنگەکان،هەوێنی یەکگرتن وپاڵ وێکدان وبەرنامەی دوژمن لە نیشتمان ڕاو نان. بێکەینە دیاری بۆڕوحی پاکی سەرجەم شەهیدان و گەلی کوردستان. بەهیوای سەرکەوتن و ڕزگاری گەل و نیشتمان. مەلا برایمی مەجید پور\nبڕۆخێن دەسەڵاتەکانی داگیر کەری کوردستان ١ ڕێبەندانی ٢٧٢١ کوردی . ٢١ /١ / ٢٠٢١ زایینی


kche halabjay في الأربعاء فبراير 01, 2012 9:36 pm\nناوی كوردی/ سیر\nناوی عەرەبی/ الثوم\nناوی ئینگلیزی/ Garlic\nناوی زانستی/ Allium sativum\nسیر گیایەكی تام تیژە وەك پیواز . بۆنێكی ناخۆشی هەیە . لە زۆر كۆنەوە ناسراوە . هەمیشە وەك خۆراكێكی بەسود جێگای پەسندی گشتی بووە . لە كۆنا سیر دەرمانی هەموو نەخۆشیەك بووە . بەقسەی ( هرودود ) ئەو بەندانەی كە ئەهرامەكانی میسریان پێ دروست دەكردن ڕَێژەیەكی زۆر سیریان دەدانێ تا وزەی لەشیان زیاد بكات . سركەی ( چواردز ) لە سیر دروست كراوە كە گوایە لە كاتی بڵاو بونەوەی تاعونی گەورەی شاری ( تولوز ) ی فەرەنسا لە ساڵی 1628-1631 كە خەڵكەكەی هاتنە كەمبوون ، هەندێك هەبون كە كەل و پەلی پیاوانیان دەدزی ، حاكمی شاریش لە مانەوەی ئەمانەدا سەری سوڕما لە بەرانبەر ئەو نەخۆشیەدا لەبەر ئەوە بڕیاری دا بەزیندویی بیان سوتێنێ . دزەكان بۆ ئەوەی خۆیان لە مەرگی حەتمی ڕزگار بكەن ،نهێنی خۆیان دەدركێنن كە سركەی سیریان خواردوە و لەدوای دركاندنی نهێنیەكەش لە داریان دەدەن . ئەو سركەیە تا ماوەیەكی زۆر لە بەرانبەر نەخۆشی یە بڵاوەكان بەرگری دەكات . خەڵك دەست وچاوی خۆیانی پێ دەشۆن یان لە ماڵەوەدا دەی سوتێنن یان لە شوشەی بچوكی دەكەن و لە كاتی بێ هۆشی دا هەڵی دەمژن .\nبەكاردەهێندرێت بۆ :-\n• تاعون و بەڵەكی و مەلاریا .\n• كرم دەكوژێََت بە تایبەتی كرمی ( ئەكسیۆرپ ) و (ئەسكارس) .\n• دژی هەوكردنە ( سركەی سیر ) .\n• خوێن دەپاڵێوێت و پەستان دادەبەزێنێ .\n• دڵ بە هێز دەكات .\n• دەبێتە هۆی دروست كردنی ماددەی ( ئەلیسین ) كە خاوەنی زۆر لە ئەنزیمەكان و ڤیتامینەكان و هەندێك هۆڕمۆنی جنسی یە .\n• تەنگەنەفەسی .\n• گەرو و لوت و سنگ .\n• دومەڵ و مێخەك و كەوان (دانانی سەلكە سیرێكی خاو لە سەری هەتا لەناوی دەبات).\n• هەڵامەت ( خواردنی سیر و مێوژی ڕەش بە كوتاوی ) .\n• باداری و خوێنی زۆر .\nشێوەی ئامادەكردن و بەكارهێنانی\nبۆ ئەو مەبەستانەی سەرەوە ، ەسیرری خاو بەكاربێنە . دەتوانیت بۆ نەخۆشی دەرەوە 2-3 سەلكە سیر ورد بكەیت و لە گەڵ یەك پەرداخ ئاو یان شیر بیخۆیتەوە . بۆ لابردنی كڕێژی سەر ، چوار سەلكە سیر پاش كوتان بخەرە ناو شوشەیەكی پڕ لە سپرتۆوە تاكو 10-15 ڕۆژ لە بەر هەتاو دایبنێ ئینجا سەرەكەی داپۆشەو پاشان لەسەر تی هەڵ بسو .\nمەرهەمێك لە سیر دروست دەكرێت بۆ ئازاری سنگ بەم شێوەیە : یەك سەلكە سیر بە پارچەی ورد قاش بكە و بە ئەندازەی خۆی وازەلینی تێكەڵ كەو كەمێك تینی دە ئینجا وازی لێ بێنە تا سارد دەبێتەوە . ئینجا سنگ و ملی پێ داماڵە .\nدروستی كردنی سركەی چواردز بەم شێوەیە :\n1. سركەی سپی چوار عەیارە .\n2. ئەمسەنتین ، گوڵە مریم ، پنگ ، مەڕنەموشی شافی هەریەكێك لەوانە نیو عەیارە .\n3. گوڵە وشك كراوەكانی ئستۆخۆدۆس سێ عەیارە .\n4. سیر دودانە .\n5. مێخەك 20دانە .\n6. كافور 3,5 غرام .\nسیری زەرد گیایەكی دەرمانی یە. حەكیم وزانای بەناو بانگ (جالینو س ) دەڵێت : خواردنی سیری زەرد مرۆڤ لەشەلەلی دەماغ دەپارێزێت چونكە دەبێتە هۆی پاڵپێوەنانی بای ناودەماغ لەسەرەوە بۆخوارەوە . سیر زۆرجۆری هەیە بەڵام باشترینیان ئەو سیرە زەردەیە .\nبەكاردەهێنرێت بۆ :-\n• شەلەلی دەماغ .\n• تارمای و لێڵاچاو لادەبات .\n• ئازاری گوێچكە دەشكێنێ (خوساندنی تۆزی سیری زەرد ولێنانی لەبنا گوێ ) .\n• سەر ئێشەی ئەو منداڵانەی كە تازە لە دایك دەبن .\n• شو كوێری و ئازاری ئێسك و جومگەكان .\nبۆشەو كوێری و تارمایی چاو و سەر ئێشە شەوی 2 كەپسول لە سیری زەرد دەخورێ . ئەگەر نیو كەوچكی چای لە سیری زەرد و 2 كەوچك لە جۆی هاڕڕاو تێكەڵ بكرێت بەیانیان پێش نان خواردن بخورێت بۆ ئازاری جومگەكان ( نقرس ) و ئازاری ئێسك و خوێن بە سودە


ئینجا، ئایا بە ڕاستیی حکومەتی هەرێم بەتەمایە ئەو بەرنامەیە هەڵبوەشێنێتەوە؟ ئەگەر بەڵێ، دەبێت هۆکارەکانی بزانین. ئایا هۆکارەکان ئەوەن مەسڕوڕ بارزانیی دەیەوێت ئەوە نیشانبدات هەمو "چاکسازیی"یەک لەوە دەستپێدەکات، یان بەڕاستی\nپڕۆژەیەکی فاشیل بوە.\nئەگەر هەڵوەشاندنەوەی بەرنامەی بایۆمێتریی راست بێت، من هیچ توشی گومان نابم، زۆر لە بەرپرسانی دونیا هەن کە دێن بۆ لێدان لە حکومەتی پێشو و کەسایەتییەکان هەمو شتەکان رادەماڵن، وەک سەرۆکی ئەمریکا تڕامپ کە جیهانی توشی قەیرانێکی گەورە کرد بە هۆی کشانەوەی لە رێککەوتننامەی چەکی ناوەکیی لەگەڵ ئێران. لەگەڵ ئەوەشدا، مەسڕوڕ بارزانییش دەبێت بۆمان رونبکاتەوە بۆچی تاکە دەستکەوتی حکومەتی پێشو هەڵدەوەشێنێتەوە، ئایا بەڕاستیی بەرنامەیەکی فاشیل بو یان هەر ئەوەیە دەیەوێت وای نیشانبدات هەر خۆی پیاوی دەوڵەتە و ئەوەی رابردو کراوە تەنها ماڵوێرانکاریی بو.\n1607 جار خوێندراوەتەوە


بەندێ - ویکیپیدیا، ئینسایکڵۆپیدیای ئازاد\nBend - بند - Band\nچەند دیمەنێکی گوندی بەندێ\nپۆتانەکان: 37°29′55.5″N 45°00′04.5″E / 37.498750°N 45.001250°E / 37.498750; 45.001250پۆتانەکان: 37°29′55.5″N 45°00′04.5″E / 37.498750°N 45.001250°E / 37.498750; 45.001250\n١٬٤٠١ مەتر (٤٬٥٩٦ پێ)\nبەندێ گوندێکە، کەوتووەتە گوندەواری بەراندێز، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nبەندێ ھاوسنوورە لەگەڵ ئەم گوندانە:\nلە باکوورەوە لەگەڵ گوندی میروئاوا.\nلە باشوورەوە لەگەڵ گوندی شەمەلەکان.\nلە ڕۆژھەڵاتەوە لەگەڵ گوندی جامسلی.\nلە ڕۆژاواوە لەگەڵ گوندی ئێوەلی.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٣٨٨٨) کەس و (٨٧٢) خێزان بووە.\nگوندی بەندێ لە بەھاردا\nزەوی کشتوکاڵ لە بەندێ\nوەرگیراو لە «https://ckb.wikipedia.org/w/index.php?title=بەندێ&oldid=909396»\nئەم پەڕەیە دواجار لە ٢٠:٣٨ی ٩ی شوباتی ٢٠٢٢ نوێ کراوەتەوە.


مرۆڤ چەندە باشیش بێ، کە چووە ناو قاڵبی ئایدیۆلۆجیاکی خراپەوە لە خشتە ئەبرێ.\nمامۆستا شەماڵ پیاوێکی هێمنی لەسەر خۆ بوو و حەزی بەوانە نەبوو دین شەڕانگێزانە بەکار دێنن، هەروەها ژینگەدۆست بوو و بە کردار لە نەوەدەکانەوە جێ دەستی دیار بوو. بەڵام بزانە ئاینی ئیخوانیزم (کە هاوبەشیی لەگەڵ ئیسلام زۆر کەمە و داتاشراوی سەدەی بیستە) ئەم پیاوە چۆن بە هەڵەدا ئەبات لە ڕێی ئەو وەهمەوە کە ناویان ناوە ئیعجازی ژمارەیی لە قورئاندا. قورئان خۆی بانگەشەی وا بۆ خۆی ناکا، ئێوە بە چ مافێ ئەوە دادەتاشن؟\nلە ڤیدیۆکە ورد ببەوە ژمارەی وا ئەهێنێ لە خۆوە زەرب و تەقسیمی ئەکا، کەس نازانێ ئەمە لە کوێوە هات و بۆوا ئەکات! ئەرێ قورئان رەبتی چییە بە دەوڵەتی ئیسرائیلەوە؟ چۆن ئیخوان لەدایکبووی سەدەی بیستە، ئیسرائیلیش هەمان شت نوێیە و زۆر دوورە لەو ئایەتانەی لەسەر جوو وەک کۆمەڵەیەکی ئەوکاتی نیمچە دورگە وتراون.\nمرۆڤ کە شوێن وەهمێ کەوت و بە تاقیکردنەوە بەرەنجامەکەی بینی، دەبێ وانەی لێ وەرگرێ و دووبارەی نەکاتەوە. ئەوانەی خەریکی ئەم بەزمی ئیعجازەن چۆن ئەمە پینە ئەکەن؟ با پێتان بڵێم چۆن: سەرۆکی ئۆکرانیا جولەکەیە، گەر ڕووسیا ئۆکرانیای گرت وای دابنێن دەوڵەتێکی جولەکە ڕوخاوە. هەرچەند ٥ ی ۳ تێپەر ئەبێ و جارێ نەڕوخاوە، بەس ئەویش ئاسانە؛ مادام ڕووخان لە ڕۆژێکدا ڕوو نادات و ٥ ی ۳ دەکەوێتە پرۆسەکەوە، بە ئیعجازێکی تری رەقەمی ئەویش سابت بکەن. با قەولی سێ گەورە زاناشی لەسەر بێ


📖 АзербАйджАнские кУрдЫ کورتەباس\n📅 کاتی تۆمارکردن Nov 24 2013 6:47PM\n👁 ئەم بابەتە 5,052 جار بینراوە\nаламдар ШаХвеРДИев, кандидат исторических наук [ زۆرتر... 👁] ✖ ✖ ✖ 1 0 ✔ 64% ✍ هـ.ب. 24-11-2013 18:47:09\n📕 БИБЛИОГРАФИЯ - ОПУБЛИКОВАННЫХ КНИГ, СТАТЬЕЙ И ЗАМЕТОК -Составлено в майе месяце 2014 года پەڕتووکخانە\n📅 کاتی تۆمارکردن Aug 11 2014 10:05AM\n👁 ئەم بابەتە 12,972 جار بینراوە\nКАРИМ АНКОСИ (КАРАМЕ АНКОСИ) БИБЛИОГРАФИЯ ОПУБЛ [ زۆرتر... 👁] 📕 ✖ 0 0 ✔ 99% ✍ هـ.ب. 11-8-2014 10:05:58\n👫 ВАСИЛЬЕВА ЕВГЕНИЯ ИЛЬИНИЧНА کەسایەتییەکان\n📅 کاتی تۆمارکردن Nov 23 2013 11:06AM\n👁 ئەم بابەتە 9,937 جار بینراوە\n... [ زۆرتر... 👁] ✖ ✖ ✖ 1 0 ✔ 66% ✍ هـ.ب. 23-11-2013 11:06:38\n📷 Группа воинов-курдов у палатки وێنە و پێناس\n📅 کاتی تۆمارکردن Jan 5 2015 9:40PM\n👁 ئەم بابەتە 13,295 جار بینراوە\n... [ زۆرتر... 👁] ✖ ✖ 0 1 ✔ 68% ✍ هـ.ب. 5-1-2015 21:40:10\n📷 Группа всадников-курдов وێنە و پێناس\n📅 کاتی تۆمارکردن Jan 4 2015 10:10PM\n👁 ئەم بابەتە 12,054 جار بینراوە\n... [ زۆرتر... 👁] ✖ ✖ 0 0 ✖ 58% ✍ هـ.ب. 4-1-2015 22:10:12\n📷 Группа местных жителей-курдов وێنە و پێناس\n📅 کاتی تۆمارکردن Jan 8 2015 11:36PM\n👁 ئەم بابەتە 12,514 جار بینراوە\n... [ زۆرتر... 👁] ✖ ✖ 0 1 ✔ 68% ✍ هـ.ب. 8-1-2015 23:36:08\n📷 Группа местных жителей-курдов 2 وێنە و پێناس\n📅 کاتی تۆمارکردن Jan 8 2015 11:39PM\n👁 ئەم بابەتە 13,283 جار بینراوە\n... [ زۆرتر... 👁] ✖ ✖ 0 1 ✔ 66% ✍ هـ.ب. 8-1-2015 23:39:54\n📷 Группа местных жителей-курдов во время остановки в пути وێنە و پێناس\n📅 کاتی تۆمارکردن Jan 9 2015 10:07AM\n👁 ئەم بابەتە 12,812 جار بینراوە\n... [ زۆرتر... 👁] ✖ ✖ 0 1 ✔ 66% ✍ هـ.ب. 9-1-2015 10:07:25\n📷 Групповой портрет курдов وێنە و پێناس\n📅 کاتی تۆمارکردن Jan 15 2015 9:31PM\n... [ زۆرتر... 👁] ✖ ✖ 0 0 ✖ 58% ✍ م.ب. 15-1-2015 21:31:57\n📷 Групповой портрет курдской семьи وێنە و پێناس\n📅 کاتی تۆمارکردن Jan 15 2015 9:34PM\n👁 ئەم بابەتە 13,297 جار بینراوە\n... [ زۆرتر... 👁] ✖ ✖ 0 1 ✔ 66% ✍ م.ب. 15-1-2015 21:34:02


شەشەمین خولی فیستیڤاڵی فیلمی کوردی "یۆتۆبۆری"\nلە وڵاتی سوید بەڕێوەچوو.\nبە دروشمی "ڕۆژئاوا لەگەڵتانین" و بە نمایشی بەرهەمی سینەماکارانی کورد، شەشەمین خولی فیستیڤاڵی فیلمی کوردی "یۆتۆبۆری" لە سوید بەڕێوەچوو.\nبە ئامادەبوونی "دڵشاد ئەحمەد" سەرۆکی شەشەمین خولی فیستیڤاڵی فیلمی کوردی "یۆتۆبۆری" و سەرۆکی کۆمەڵەی هونەرە جوانەکانی یۆتۆبۆری، "شەماڵی عەبە ڕەش" ئەکتەری ناوداری کورد و بەرپرسی هونەریی ئەم فیستیڤاڵە، "لاگێ بیۆرک" بەرپرسی پەیوەندییەکانی کۆمەڵەی هونەرە جوانەکانی یۆتۆبۆری، هەندێک لە سینەماکارانی بەشداربوو لە فیستیڤاڵ و هۆگرانی هونەریی سینەما، شەشەمین خولی فیستیڤاڵی فیلمی کوردی "یۆتۆبۆری" بە دروشمی "ڕۆژئاوا لەگەڵتانین" و بە نمایشی بەرهەمی سینەماکارانی کوردستانی ئێران، هەرێمی کوردستان و سینەماکارانی کورد لە ئەورووپا لە هۆڵی سینەمایی "فۆڵکت هیووس" لە شاری یۆتۆبۆری لە وڵاتی سوید بەڕێوەچوو.\nلە گوتاری بەرپرسانی شەشەمین خولی فیستیڤاڵی فیلمی کوردی "یۆتۆبۆری"دا هاتووە: شەش ساڵە، خەون و ئازار و شادی لەگەڵ ئێوەدا بەش دەکەین، شەش ساڵە نیشتمان و تاراوگە بەیەکەوە گرێ دەدەین. ئێمە لە ڕێگەی هونەرەوە دەمانەوێت خۆمان و جیهان بدوێنین. چیرۆک و ئازارە سیاسی و کەلتووری و کۆمەڵایەتییەکانمان شەنوکەو بکەین. لە گۆشەیەکی پڕ لە شەڕ و تەنگەژەی ئەم جیهانەدا خۆمان نمایش دەکەین و دەمانەوێت تێکەڵ بە شارستانییەتی جیهان ببین، بیر لەوە ناکەینەوە خەون و هەوڵەکانمان گەورە بن یان بچووک، بۆ ئێمە گرنگ هەوڵدان و بەردەوامییە.\nلە بەشێکی دیکەی ئەم گوتارەدا هاتووە: بەڕێزان ئێمە لە چرکەساتێکدا دیداری فیلمی کوردیی سازدەکەین، کە هەورێکی ڕەش لە مێژوویەکی دوریی ئیمپڕاتۆرییەتی عوسمانییەوە بەرەو ئاسمانی نیشتمانی ئێمە دێت. لە هەگبەیدایە کە ماڵ و ژیانمان، نیشتمان و کوردبوونمان زەوت بکات. کوردستانییان نزیکەی پێنج ساڵە لە جەنگێکی قورس و گرانی ئاڵا ڕەشەکانی داعشدان. ئێمە لە جەنگەکاندا گۆرانی دەڵێین و فیلم دروست دەکەین، نیگار دەکێشین و چیرۆکەکانمان دەنووسینەوە. ئێمە لەم دۆخەدا زیاد لە هەموو کاتێکی دیکە پێویستیمان بە هونەرە، بۆ گرێ دانەوەی خۆمان بە جێهانەوە.\nلە درێژەی ئەم گوتارەدا هاتووە: لەم سەردەمەدا شانازییەکانی ئێمە تەنها شەڕڤانان نین، کە جەنگێکی خۆپارێزیی دەکەن لە دژی کۆنەپەرەستان. لەم سەردەمەدا جیهان ئاشنا دەبێت بە زانایەکی بیرکاریی کورد و ڕۆمانی کوردیی لە ئەورووپادا بۆ سەر چەندین زمانی دیکە وەردەگێڕدرێت. ڕێکخراوەی جیهانی یۆنسکۆ لە پاریس، شارە کوردییەکان وەکوو شاری کەلتووری بە جیهان دەناسێنێت. سینەماکارانی کوردیش هەوڵدەدەن لە ژێر سوتوو و باڕووتی جەنگەکانەوە چیرۆکەکانیان بە جیهان ئاشنا بکەن.\nلە کۆتایی گوتاریی شەشەمین خولی فیستیڤاڵی فیلمی کوردی "یۆتۆبۆری"دا نووسراوە: ئەم سەردەمە سەردەمی کوردە، لەم سەردەمەدا کاری ئێمەش ئەوەیە دوور لە ڕەگەز پەرەستی ئینسانی بوون و کوردبوونی خۆمان، دووپات بکەینەوە پێناسەی خۆمان بکەینەوە بۆ ئەوەی لە خۆمان و لە جیهان تێبگەین، بۆ ئەمەش کاری زۆرمان لە پێشە. گرنگترین کار گوزارشت کردنە لە خۆمان و گێڕانەوەی چیرۆکەکانە و ڕاوەستانە لەسەر خەونەکانمان. هونەری سینەما و هەموو چالاکییە کەلتوورییەکانی دیکە، هۆکارێکن بۆ مانەوەمان لەو جوگرافیا داخرا و ترسناکەی کە دەورەی داوین.\nناوی ئەو فیلمانەی کە لە ڕۆژانی بەڕێوەچوونی شەشەمین خولی فیستیڤاڵی فیلمی کوردی "یۆتۆبۆری" نمایش کران بریتی بوون لە: فیلمی سینەمایی "گوڵ نیسا" لە دەرهێنانی سەتار چەمەنی گوڵ لە ڕێوڕەسمی کردنەوەی فیستیڤاڵ و هەروەها کورتە فیلمەکانی "ڕەش و سپی" لە دەرهێنانی ڕێبین ڕەشید، "سوور و سەوز" لە دەرهێنانی سارا فەخری، "فڕینی بەرد" لە دەرهێنانی هەردی حەسەن، "وەک هەمیشە" لە دەرهێنانی نەسرین پاکو، "بۆنی خوێن" لە دەرهێنانی کاردینا هێمن، "ساتێک بۆ من" لە دەرهێنانی مەریوان ئیبراهیم، "هیوا" لە دەرهێنانی عابد هەورامی، "سێ" لە دەرهێنانی هەردی سەلامی، "ڕێگا" لە دەرهێنانی خەیبەر ڕەفیق، "هاویە" لە دەرهێنانی سامی کاکە، "جارێک لە کوردستان" لە دەرهێنانی ژینۆ هادی، "قوربانی" لە دەرهێنانی ڕزگار حسێن، "سنوورێن ڤاڵا" لە دەرهێنانی هەژار دهۆکی، "وون بوون" لە دەرهێنانی گۆنا حەمە ساڵح، "دوا چارەنووس" لە دەرهێنانی کامەران مەنسوور، "ناتەواو" لە دەرهێنانی ڕەحمان هوشیاری، "لێت دەگەڕێم بڕۆیت" لە دەرهێنانی سۆران سۆرانی و "گەڕان بەدوای شوناسدا" لە دەرهێنانی ئاوات عوسمان.\nلە ڕێوڕەسمی کردنەوەی شەشەمین خولی فیستیڤاڵی فیلمی کوردی "یۆتۆبۆری"دا هونەرمەند بەرزان سەیدا بە هاوکاری گرووپی موزیک کە پێکهاتبوون لە هێرش عومەر ڕەزا، ئیبراهیم عوسمان، سەباح سەنتوور، ئاسۆ دیلان، فەریبورز کەرەمی و ڕەزا شەریفی چەندین گۆرانی و پارچە موزیکی کوردییان پێشکەش کرد.


شەش كەسی دیكە لە كەركوك تووشی كۆرۆنا بوون – تۆڕی میدیایی خەڵک\n2020/04/02 - 10:10 AM\nبەڕێوەبەرایەتی تەندروستی كەركوك تووشبوونی شەش كەسی دیكەی بە ڤایرۆسی كۆرۆنا ڕاگەیاند.\nئەمڕۆ بەڕێوەبەرایەتی تەندروستی كەركوك لە ڕاگەیەندراوێكی كورتدا بڵاویكردەوە كە شەش حاڵەتی نوێی تووشبوون بە كۆرۆنایان لە گەڕەكی شۆڕجە تۆمار كردووە.\nڕوونیشیكردەوە كە تووشبووەكان بەركەوتەی تووشبوویەكی پێشوون.\nهەر ئەمڕۆش وەزارەتی تەندروستی هەرێمی كوردستان ڕایگەیاند دوو كەسی دیكە لە هەولێر تووشی كۆرۆنا بوون كە ئافرەتێكی تەمەن 30 ساڵ و پیاوێكی تەمەن 25 ساڵن و ئەوانیش بەركەوتەی تووشبووی دیكە بوون.\nڤایرۆسی کۆرۆناکەرکوكهەرێمی کوردستانهەولێروەزارەتی تەندروستی


👁 ئەم بابەتە 42,721 جار بینراوە\nباکووری کوردستان - سەڵاحەدین دەمیرتاش لەهۆش خۆی چ [ زۆرتر... 👁] ✖ ✖ 30 5 ✔ 99% ✍ هـ.ب. 1-11-2019 18:58:05\n👫 بەهمەن گرامیان کەسایەتییەکان\n📅 کاتی تۆمارکردن Dec 3 2019 9:28PM\nبەهمەن گرامیان، خەڵکی شاری مەریوان، بە تاوانی بەشد [ زۆرتر... 👁] ✖ ✖ ✖ 0 0 ✔ 84% ✍ ب.ج. 3-12-2019 21:28:49\n👫 پەیمان فەرەیدوونی کەسایەتییەکان\n📅 کاتی تۆمارکردن Dec 3 2019 9:26PM\nپەیمان فەرەیدوونی، خەڵکی شاری سنە، بە تاوانی بەشدا [ زۆرتر... 👁] ✖ ✖ ✖ 0 3 ✔ 84% ✍ ب.ج. 3-12-2019 21:26:08\n👫 حەبیب شەریف نژاد کەسایەتییەکان\nحەبیب شەریف نژاد، خەڵکی شاری مەریوان، بە تاوانی بە [ زۆرتر... 👁] ✖ ✖ ✖ 0 0 ✔ 84% ✍ ب.ج. 3-12-2019 21:28:49\n👫 شێرزاد ئەدوایی کەسایەتییەکان\n👁 ئەم بابەتە 77 جار بینراوە\nشێرزاد ئەدوایی، خەڵکی شاری مەریوان، بە تاوانی بەشد [ زۆرتر... 👁] ✖ ✖ ✖ 0 0 ✔ 84% ✍ ب.ج. 3-12-2019 21:28:50


سیستەمی هاتوو و رۆیشتووی ئەلکترۆنی نوسراو\nسیستەمی هاتوو و رۆیشتووی ئەلکترۆنی نوسراو بۆ بەڕێوەبردنی کاروباری بەشی (ذاتیە) بە تایبەت بە شی نوسراوی هاتوو و دەرچوو و بەشی نوسینی نوسراوەکان بەکاردێت .\nبە بەکارهێنانی ئەم سیستەمە بە ئاسانی بە پێی ئەو کڵێشانه‌ی کە لە ناو سیستەم بۆ دامەزراوەکە ئامادە دەکرێت دەتوانن بە کەمترین کات نوسراوەکان ئامادە بکەن و چاپی بکەن و هەروەها نوسراوە دەرچوو یان هاتووەکان بە چەند کلیک سکان بکەن لە گەڵ هاوپێچەکانی و لە ناو سیستەم بە نوسینی هەندی زانیاری لە سەر نوسراوەکە تۆمار و ئەرشیڤی ئەلکترۆنی بکەن .\nسیستەم بە شێوازی ئوتوماتیک ژمارە و بەروار بۆ نامەکان دیاری دەکات و لە کاتی پێویستدا بە ئاسانی دەتوانن گەران بە دوای نوسراوەکان بکەن بە پێی ژمارەی نوسراو – بەروار – بابەتی نوسراو – لایەنی وەرگر - لایەنی دەرکەری نوسراو – دەقی نوسراو ( کلیل وەشە ) – جۆری نوسراو ، هتد\nتوانای تۆمار کردنی تایبەتمەندییەکانی نامەی هاتوو بریتی لە ژمارە، بەروار، بابەت، ڕوونکردنەوە، زانیاریی دامەزراوە یان کەسی نێردەر، بەروار و کاتژمێری هاتنی نامە، جۆری وەرگرتن و ...هتد.\nتەرخان کردنی ژمارەی دیاریکەر لەگەڵ بەرواری تۆمارکردن بەشێوەی خۆکار.\nتوانای تۆمارکردنی زنجیرە نامە پەیوەندیدارەکان کە بریتییە لە ڕەوانەکردن، گەڕێنراوە،ئاماژە پێکراو.\nتوانای تۆمارکردنی هاوپێچەکانی نامە.\nتوانای تۆمارکردنی نامە ڕەوانەکراوەکان بە هەر بڕو ژمارەیەک، زانیاریی پەیوەندیدار بە بەش یان کەسێک کە نامەکەی بۆ ڕەوانەکراوە، ڕێکەوت و کاتژمێری ڕەوانەکردن و ڕێکەوتی ماوەی جێبەجێ کردن.\nتوانای دروستکردنی پەیوەندی لەنێوان نامەی ڕەوانەکراو، گەڕێنراوە،ئاماژە پێکراو.\nتوانای تۆمار کردنی نامە لە ئەرشیفی ئەلەکترۆنیکیی دامەزراوەدا(لە دۆسیەی دیاریکراودا).\nتوانای هاوپێچکردنی هەر جۆرە فایلێک وەکو تێکست، وێنە، فیلم و دەنگ بە نامەکەوە.\nتوانای ناساندنی جۆرەکانی پۆلێنکردنی نامە وەکو: ئاسایی، نهێنی، زۆر نهێنی، شاراوە، بەتەواوی شاراوە.\nهەر جۆرە نامە یان بەڵگەیەک دەتوانێت لەباری ڕادەی نهێنی بوونەوە پۆلێن بکات.\nتوانای ناساندنی ئەولەویەتی نامە وەکو: ئاسایی، بەپەلە، خێرا .\nتوانای ناساندنی جۆرەکانی بابەتی نامە وەکو: گشتی، ئاگاداریی بەش، ناردنی فۆرم و ...هتدی.\nتوانای ناساندنی شێوەی ناردنی نامە وەکو: دەستی، ئیمەیڵ، بەپۆستە و ...هتد.\nتوانای ناساندنی جۆرەکانی هاتوو ڕۆشتوی ناوخۆیی.\nتوانایی پێناسە کردنی هاتوو ڕۆشتووە ناوخۆییەکان دیاری کراوە کە دەفتەر هاتوو و رۆشتووه بەکارهاتووەکان بەشێوەی یەک دەفتەری یان دوو دەفتەرین. بۆ هەر هاتوو ڕۆشتووە یەکیش دەکرێت فۆرموولی ژمارەلێدانی بەڵگەی هاتوو و ڕۆیشتوو دیاری بکرێت..\nتوانای پێناسەکردنی جۆرەکانی ئەرشیڤی ناوخۆیی.\nتوانای پێناسەکردنی هەموو ئەرشیفە ناوخۆییەکانی دامەزراوەی هەیە . لە هەر ئەرشیفێکیشدا دەکرێت بە بەکارهێنانی توانایی پێشکەوتوو بەشێوەی پێویست، ئەرشیفکراوەکان لە box file ودۆسیەکاندا دابنرێن..\nتوانای ناساندنی حاڵەتی ئێستای نامە وەکو: ئەسڵی نامە، کۆپی نامە و دووپاتەی نامە.\nتوانای ناساندنی جۆرەکانی ڕوونکردنەوەی لەسەر وێنەی نامەکان.\nدەتوانین بۆ هەر وێنە یەک ڕوونکردنەوەیەکی جیاواز بنووسین.\nتوانای ناساندنی دامودەزگا، ڕێکخراوە و کەسەکان(یاسایی و تاکەکەسی) پەیوەندی دار.\nتوانای ناساندنی قاڵبی ژمارەی نامە(هاتوو، ناوخۆیی و ڕۆیشتوو)ی لە هەر بەشێکی (هاتو ڕۆشتویەک )دا.\nتوانای هاوپێچ کردنی چەندین فایل بە فایلێک (zip کردن)، فۆلدەرێک وفایلی جۆراوجۆر.\nتوانای دروستکردنی پەیوەندی لەگەڵ بەرنامەیword.\nپێناسەی قاڵب "Template"ەکان بە پێی جیاکردنەوەی بەشەکان.\nتوانای کۆتایی پێهێنانی هاوکات بەکاری ژمارەیەک لە نامەکان و هاوڕێ لەگەڵ نووسینی یاداشت بەشێوەی گروپ.\nتوانای تۆمارکردنی نامەی هاتوو و رۆیشتوو بە شێوەی کۆتایی.\nتوانای دۆزینەوەی ناو لەهەموو لیستەکانی Dropdown سیستەم بە مەبەستی خێراترکردنی هەڵبژاردنی کەسەکان، بەشەکان و خۆیەتییەکان (نووسینگەکان).\nدەست پێگەیشتن بە "دەست نیشانکردنی ئەرشیفی نامەکان لە کاتی تۆمارکردن "کارمەند دەتوانێت دەستی پێبگات..\nتوانای Linkکردنی چەند نامە بە یەکترەوە..\nتوانای دروستکردنی تێمپلێت بۆ چاپ کردنی پسوڵە.


ئێران: ئەمریکا بە بیانووی شەڕی دژ بە تیرۆرەوە واز لە داگیرکاری سوریا بێنێت - جام کوردی\nئێران: ئەمریکا بە بیانووی شەڕی دژ بە تیرۆرەوە واز لە داگیرکاری سوریا بێنێت\n19 ئایار 2020\nباڵیۆزی کۆماری ئیسلامی ئێران لە ڕێکخراوی نەتەوە یەکگرتووەکان وتی کە ئەمریکا دەبێت واز لە داگیرکردنی سوریا بێنێت. وتیشی: جۆلان بەشێکی خاکی سوریایە و واش دەمێنێتەوە.\nبە پێی ڕاپۆرتی جام کوردی، مەجید تەخت ڕەوانچی باڵیۆزی کۆماری ئیسلامی ئێران لە ڕێکخراوی نەتەوە یەکگرتووەکان وتی: ئەو هێزانەی بێگانە کە بە بێ موڵەتی حکومەتی سوریا هاتوونەتە ئەم وڵاتە، دەبێت بکشێنەوە و ئەمریکاش بە بیانووی تیرۆرەوە واز لە داگیرکاری سوریا بێنێت.\nناوبراو لە کۆبوونەوەیەکی ئۆنلاینی ئەنجومەنی ئاسایشی نێودەوڵەتی لە سەر پرسی سوریا وتی: من هەڵوێستی نەگۆڕی ئێران جارێکی دیکە دووپات دەکەمەوە کە قەیرانی سوریا دەبێت بە ڕێکاری سیاسی چارەسەر بکرێت.\nباڵیۆزی ئێران وتی: ئێمە درێژە بە چالاکییەکانی لێژنەی داڕشتنەوەی دەستووری سوریا دەدەین، دەبێت ڕێگری لە گوشارە سیاسییەکان بکرێت، وەک چۆن کە لە سەرەتای پێکهێنانی ئەو لێژنەیە لە پەیرەو و پرۆگرامیدا بە ڕووی هاتووە.\nتەخت ڕەوانچی وتی: هەر هاوکارییەکی دارایی تەنانەت لە لایەن ڕێکخراوی نەتەوە یەکگرتووەکانەوە دەبێت لە سەر داوای ئەو لێژنەیە بێت.\nناوبراو وتی: ئەمریکا چەندین بەشی سوریای داگیر کردووە و ئەوان پاڵپشتی لە گرووپە تیرۆریستییەکان دەکەن، بیانووەکەشیان ئەوەیە کە شەڕی دژ بە تیرۆر دەکەن.\nباڵیۆزی ئێران وتی: ئێمە جارێکی دیکە جەخت لەوە دەکەینەوە کە داگیرکردنی جۆلانی سوریا لە لایەن ئیسرائیلەوە نایاساییە و بە فەرمی ناساندنی لە لایەن ئەمریکاوە بە بەتاڵ دەزانین. وێڕای ئیدانەکردنی ئەم هەوڵانە دەڵێین کە جۆلان بەشێکە لە خاک و دەسەڵاتی سوریا و واش دەمێنێتەوە.\nمەجید تەخت ڕەوانچی وتی: مافی دیاریکردنی داهاتووی سوریا تەنیا پەیوەندی بە خەڵکی ئەو وڵاتەوە هەیە و کۆمەڵگای نێودەوڵەتی دەبێت بۆ ئەم مەبەستە هاوکاریی ئەوان بکات.\nسوریا ئەمریکا ئێران ەجید تەخت ڕەوانچی\nدۆخی واشنتن ئاڵۆزە / خۆپێشاندەران لە بەردەم کۆشکی سپی درووشمی دژ بە ترەمپ دەڵێنەوە


دوو چەمکی جیاواز بەڵام زیاتر هاوتەریب دەگەڵ یەکترن. ئەو دوو چەمکە پێویستیان بە دۆخی تایبەتی خۆیان هەیە بۆ ئەوەی کە وەک دیاردەیەکی زیاتر نەخوازراو بکەونە بەر چاوی مرۆڤ. بزاوی رزگاریخوازی نەتەوەی کورد پێوەندێکی تایبەتییان\nبەو دوو چەمکەوە هەیە، ئەوەش خۆی لە خۆیدا نەخوازراوە بەڵام بە پێی یاسای گۆڕینەوەی وزە لە ناوبەین "ماددە"، پەیکەر، بوونەوە، سیستەم، مەنتیقی و خوازراوە. بابەتی بەرچاوی خۆێنەری بەرێز، کوورتە باسێک لە سەر ڕەنگدانەوەی ئەو دوو چەمکە لە ژیانی کۆمەڵایەتی کوردستان لە ڕوانگەی نووسەرەوە.\nلە سەرەتا، نووسەر بۆ هاسانکاری لێک تێگەیشتن ناوبەین خۆی و خۆێنەر، لێکدانەوەیەکی خێرا لە سەر واتای ئەو دوو چەمکە دەخاتەوە بیری خۆێنەری بەرێز. مرۆڤەکان تووشی مەترسی دەبن ئەگەر "شتێک"ی نەناسراو لە سەر ڕێگەیان شین بێتەوە و ئەوان نەزانن چۆنی مامڵە دەگەڵ بکەن. کاتێک زانیاری لە سەر "شتە" نامۆیەکە کۆکرایەوە، ئەوسا ئێتر کەس هەست بە مەترسی لە لایەن شتەکە ناکات. هەستیاری لە کات و شۆێنی جیاواز دەتوانێ واتای جیاوازی هەبێت. دوو جەمسەری زەق و دیار لەو بوارەدا یەکەم ئەوکاتەیە کە مرۆڤ هەست دەکات کە لەوانەیە دیاردەیەک بێتە ئاراوە. دووهەم کاتێکە کە مرۆڤ هاوتەریبی "کات"ی حازر نیە، یان لە پاشە یان لە پێش. ئەو دوو حاڵەتە باسی جیاوازی خۆی هەیە و لەو کوورتە نووسراوەیەدا چ جێگەیەکی نیە.\nلە ئاستی ناودەوڵەتییەوە، کەم کەس هەیە کە باسی کوردستانی نەبیستبێ یاخود هەستی بە بەرزبوونەوەی هەستی نەتەوایەتی لە ناو گەلی کوردمانی نەکردبێت. کۆمەڵێک سەرکەردەی ناسراو بە ڕاشکاوی باس لە سەربەخۆیی کوردستان دەکەن. بە پێی شایەتی مێژوو، تا ئێستا نەبووە کە نەتەوەی کوررد ئەوەندە پان و بەرین لە ئاستی جیهانیەوە وەک ئەکتەرێک خۆی دیاری کردبێت، نەتەوەی کورد لە رۆژهەڵاتی ناویندا ڕۆڵ و پێگەی خۆی هەیە بەو مەرجەی لێوەشاوەیی بکارهێنانی هەبێ! قسەکە زۆر دەق و زەقە! بەڵام جگە لە ڕاستی چیتر نیە! کارتێکەری فەرهەنگی داگیرکەر کە بە ناوی "زانست" دەرخواردی نەتەوەی کوردیان داوە، زۆر گرانتر لەوەیە کە هەستی پێ دەکرێت. ئەوەندەی کە زۆربەی هێزە سیاسیەکان کەوتوونەتە ریزەکانی دوواوەی ئەو پڕۆسەیەی کە بە هەڵەداو بەرەو پێش دەڕوات! ئەو دیاردەیە بەداخەوە لە ڕۆژهەڵات و لە باشوور زۆرتر بەرچاوە. لە لایەکەوە داگیرکەر لە تەریک کردنەوەی هێزە سیاسییەکان سەرکەوتووە. لە لایکی ترەوە، داگیرکەر لە دابڕاندنی زۆربەی هێزەکانی سیاسی لە گەلەکەمان، سەرکەوتووە. ئەوە دەبێتە هۆکارێک بۆ دیاردەی نەخوازراوی وەپاش کەوتن. وەکوو یاری شەترەنج زۆربەی هێزەکانی سیاسی ڕۆژهەڵات، نۆرەیان پاش داگیرکەرە، واتە داگیرکەر ناڕاستەوخۆ مەجبووریان دەکات بە حەرەکەتێک کە داگیرکەر دەخوازێ! لێرەدا سنووری هەستیاری و مەترسی لە بەر چاوی مرۆڤەکاندا تێک دەچێت و دەبیتە هۆکارێک بۆ ئەوەی کە مرۆڤەکان هەست بە هەستیاری و مەترسی بکەن بەڵام نە لە کاتی خۆیدا و نە لە شۆێنی خۆیدا! ئەوە دەبێتە بە هاوکێشەیەکی بیرکاری کە چ حەللێکی نیە جگە لە قەڵەمبازێکی مەزن بەرەو پێش. ئەوەیە دۆخی هەنووکەیی کوردوستان! پێویستی بە قەڵەمبازێکی گەورە وەکوو پێداویستێکی بە پەلە هەتا دێت و زیاتر دەبێت، ئەو قەڵەمبازە گەورەیە تەنیا یەک چارەی هەیە، بە ڕای نووسەر جگە لە یێکێتی نەتەوەیی ئیتر هیچ چارەیەکیتر نەماوە، هەر هەنگاویتر،هەڵەیە و بەس! نووسەر پێشووتریش باسی ئەوەی کردووە کە یێکێتی نەتەوەیی یاخود هەر ناوێکی لەسەر بنێن، پێداویستی بەپەلەی هەنووکەییە و ئەو یێکێتی نەتەوەییە دەتوانە لە زۆرینەی هێزەکانی سیاسی پێک بێت. بناخەی یێکێتی نەتەوەیی، دڵخوازی و ئارەزوومەندانەیە، کەس مافی ئەوەی نیە کە لایەنیتر مەجبوور بەوە بکات. نووسەر لە سەر ئەو باوەڕەیە کە یێکێتی نەتەوەیی دەتوانێ زۆرینەی هێزەکانی سیاسی و بەو پێوەرە، زۆرینەی نەتەوەکەمان و زۆرینەی کوردوستنانیان لە دەورێ خۆ، کۆ کاتەوە. پێکهێنانی یێکێتی نەتەوەیی هەتا زووتر بێ هەر درەنگە.


چاوەكان لەسەر توركیان كە پێشبینی دەكرێت هەڵبژاردنی گشتیی لە ساڵی 2023دا ئەنجامبدات، لەكاتێكدا پارتی داد و گەشەپێدانی دەسەڵاتدار بەدەست لاوازی ئاستی جەماوەرییەوە دەناڵێنێت.\nلەم نێوەندەدا پرسێكی دیكە بە جدی چاوی لەسەرە و پەیوەندیدارە بە تەندروستیی ڕەجەب تەیب ئەردۆغان كە وادەردەكەوێت نەتوانێت خۆی بۆ ویلایەتێكی نوێ كاندیدبكاتەوە.\nلەم چەند مانگەی دواییدا چەند دیمەنێكی ڤیدیۆیی بڵاوبوونەوە كە سەرۆكی توركیا بە تەندروستیی باشەوە نابینرێت. لە یەكێكیاندا بۆ نمونە ئەردۆغان بێتوانا دەردەكەوێت و پێویستی بە هاوكاریی هاوسەرەكەی و پاسەوانەكانیەتی بۆ هاتنەخوارەوە لە چەند پلیكانەیەك. لە دیمەنێكی دیكەدا وادەردەكەوێت گرفتی هەیە لە ڕۆیشتن و چوون بەرەو گۆڕی مستەفا كەمال ئەتاتورك، دامەزرێنەی توركیا. لە ڤیدیۆی سێیەمدا كە مانگی تەمموزی ڕابردوو بڵاوبووەوە و دەنگدانەوەی زۆری بەدوای خۆیدا هێنا ئەردۆغان بە شەكەتی دەردەكەوێت كاتێك وتارێكی تەلەفزیۆنی دەدات، تەنانەت چاوەكانی بۆ ماوەیەك دادەخات.\nدەنگۆكانیش دەربارەی تەندروستیی سەرۆكی توركیا لەوانەش قسە لەبارەی بوونی گرفتی لەبیرچوونەوە و كێشەی هەناسەدان و لەرزین و چەندینی دیكە شەقامی وڵاتەكەی تەنیوە. بەپێی ئەو گێرانەوانە ئەردۆغان ژمارەی پزیشكەكانی چواردەوری زیادكردووە و چاوپێكەوتنی لەگەڵ ڕۆژنامەنوسان كەمكردووەتەوە، لەگەڵ ئەوەشدا ئەردۆغان لە چەند بۆنەیەكی دیكەدا بە تەندروستیی باشەوە دەركەوتووە.\nلە گۆڤاری (فۆرین بولیسی)ی ئەمریكی ستیڤن ئەی كوك، گەورە توێژەری توێژینەوەكانی ڕۆژهەڵاتی ناوەڕاست و باكووری ئەفریقا لە (ئەنجومەنی پەیوەندییە دەرەكییەكان)ی ئەمریكا دەپرسێت، بەبێ لەبەرچاوگرتنی ڕاستبوون یان ناڕاستی ئەو دەنگۆیانەی لەبارەی تەندروستیی ئەردۆغانەوە دەوترێت، چی دەبێت ئەگەر بەتەواوی نەخۆش بێت؟ چی ڕوودەدات ئەگەر نەتوانێت لە ساڵی 2023دا خۆی بپاڵێوێت؟\nبەپێی ماددەی 106ی دەستووری توركیا، فوئاد ئۆكتای، جێگری سەرۆك ئەرك و دەسەڵاتەكانی ئەردۆغان دەگرێتەدەست تا ئەنجامدانی هەڵبژاردن لەماوەی 45 ڕۆژ و سوێندخواردنی یاسایی سەرۆكی نوێ.\nدەربارەی سیناریۆ پێشبینیكراوەكان، كوك پێیوایە پارتی داد و گەشەپێدان ڕووبەڕووی دابەشكاری دەبێتەوە و ئەمەش ڕێگای كێبڕكێی هەڵبژاردن دەكاتەوە بۆ هاتنەپێشەوەی بەرهەڵسكارە سیاسییە سەرەكییەكانی وڵاتەكە. لەنێویشیاندا بۆ نمونە ئەكرەم ئیمام ئۆغلۆ، سەرۆك شارەوانی ئیستەنبوڵ یان مەنسور یافاش، سەرۆك شارەوانی ئەنقەرە كە هەردووكیان سەر بە پارتی گەلی كۆماری ئۆپۆزسیۆنن. هەروەك میڕال ئەكشینار سەرۆكی پارتی خێر هەیە كە بە بەرهەڵستییە بەهێزەكەی بەرامبەر ئەردۆغان و پارتەكەی ناسراوە.\nلەنێو بازنەی چواردەوری ئەردۆغان-یش چەندین كەسایەتی دەسەڵاتداری ئێستا هەن وەك هاكان فیدان، سەرۆكی دەزگای هەواڵگری و خڵوسی ئاكار، وەزیری بەرگری و سلێمان سۆیلۆ، وەزیری ناوخۆ. كوك دەڵێت، ئاكار بەچانسترینە بۆ سەرۆكایەتی، ئەمەش بەهۆی نائاگایی جەماوەری وڵاتەكە بە فیدان بەهۆی سروشتی كارە هەواڵگرییەكەی، هەروەها وێنای سۆیلۆ بەمدواییە زیانی گەورەی بەركەوت دوای ئەوەی یەكێك لە مافیاكانی توركیا باسی لەوەكرد كە بە گەندەڵی و تاوانی ڕێكخراوەوە تێوەگلاوە.\nكوك ئاماژەی بەوەشكرد كە هەندێك لە واشنتن وای دەبینن وەزیری بەرگریی توركیا كەسێكی گونجاوە و دەكرێت مامەڵەی لەگەڵ بكرێت، سەرەڕای ئەوەی هیچ كەس پێشبینی ناكات بەرامبەر ویلایەتە یەكگرتووەكان نەرم بێت.\nلەگەڵ ئەوەی هیچ ڕێگایەكی دروست نییە كە لەڕێیەوە دڵنیایی لەبارەی دۆخی تەندروستیی ئێستای سەرۆكی توركیا و توانای بەشداری لە هەڵبژاردنی ساڵی 2023 بزانرێت، بەڵام سیاسەتی توركیا بەڕووی سەرجەم ئەگەرەكان كراوەیە لەوانەش گەڕانەوە بۆ دۆخی ڕابردوو بۆ ئەردۆغان یان فەراهەمبوونی دۆخێكی سەقامگیری سیاسی گەورەتر و هەتا دوایی.\nكۆك لە كۆتایدا دەڵێت، “هەڵەیەكی گەورە دەبێت ئەگەر ئەو ئاماژانەی نیشانیدەدەن كە تەندروستیی سەرۆكی توركیا بەرەو خراپبوونی زیاتر دەڕوات پشتگوێ بخرێن”.\nس: مۆنت كارلۆ\nڤیدیۆ.. ئۆتۆمبێلی نوشتاوە خرایەڕوو\nمۆزەخانەیەک لە پاشماوە پلاستیکییەکان دەکرێتەوە\nلیرەی توركی دابەزینی پێوانەیی دیكەی تۆماركرد\nلیرەی توركی لە دابەزیندا ئاستێكی پێوانەیی دیكەی تۆماركرد و نرخەكەی بۆ نزیكەی 9.9 لیرە بەرامبەر دۆلارێك دابەزی. لە…\nتاڵیبان ڕێگە بە سەردانیكردنی “بودا” دەدات\nتاڵیبان ڕێگە بە سەردانیكردنی ناوچەی “پەیكەرەكانی بودا” دەدات و هەر كەسێك لەبەرامبەر پێنج دۆلاردا دەتوانێت بچێتە ناوچەكە و…